open-index/open-wikipedia-markdown huggingface dataset:
ಹೊಗೆಮಸಿ

thumb|ಒಂದು ಡೀಸಲ್ ಟ್ರಕ್‍ನ ಹೊಗೆಯಲ್ಲಿ ಹೊಗೆಮಸಿಯ ಉತ್ಸರ್ಜನ

**ಹೊಗೆಮಸಿ**ಯು ಹೈಡ್ರೊಕಾರ್ಬನ್‍ಗಳ ಅಪೂರ್ಣ ದಹನದಿಂದ ಉಂಟಾದ ಅಶುದ್ಧ ಇಂಗಾಲ ಕಣಗಳ ದ್ರವ್ಯರಾಶಿ. ಇದು ಹೆಚ್ಚು ಸರಿಯಾಗಿ ಅನಿಲ ಹಂತದ ದಹನ ಪ್ರಕ್ರಿಯೆಯ ಉತ್ಪನ್ನಕ್ಕೆ ಸೀಮಿತವಾಗಿದೆ, ಆದರೆ ಇದನ್ನು ಸಾಮಾನ್ಯವಾಗಿ ಉಷ್ಣಪರಿವರ್ತನೆಯ ಅವಧಿಯಲ್ಲಿ ವಾಯುಗಾಮಿಯಾಗಬಹುದಾದ ಕಲ್ಲಿದ್ದಲು, ಟೊಳ್ಳುಗೋಳಗಳು, ಕರಿಕಾದ ಕಟ್ಟಿಗೆ, ಮತ್ತು ಕೋಕ್‍ನಂತಹ ಶೇಷಾತ್ಮಕ ಉಷ್ಣವಿಭಜಿತ ಇಂಧನ ಕಣಗಳನ್ನು ಒಳಗೊಳ್ಳುವಂತೆ ವಿಸ್ತರಿಸಲಾಗುತ್ತದೆ.

ಹೊಗೆಮಸಿಯು ಕ್ಯಾನ್ಸರ್ ಮತ್ತು ಶ್ವಾಸಕೋಶ ರೋಗವನ್ನು ಉಂಟುಮಾಡುತ್ತದೆ, ಮತ್ತು ಜಾಗತಿಕ ತಾಪಮಾನ ಏರಿಕೆಯ ಎರಡನೇ ಅತಿ ದೊಡ್ಡ ಮಾನವ ಕಾರಣವಿರಬಹುದು.

ಪರಿಸರದಲ್ಲಿನ ಒಂದು ವಾಯುಗಾಮಿ ಮಾಲಿನ್ಯಕಾರಕವಾಗಿ ಹೊಗೆಮಸಿಯು ಅನೇಕ ವಿಭಿನ್ನ ಮೂಲಗಳನ್ನು ಹೊಂದಿದೆ, ಮತ್ತು ಇವೆಲ್ಲವೂ ಯಾವುದೋ ರೂಪದ ಉಷ್ಣಪರಿವರ್ತನೆಯ ಪರಿಣಾಮಗಳಾಗಿವೆ. ಇದರಲ್ಲಿ ಕಲ್ಲಿದ್ದಲು ಸುಡುವಿಕೆ, ಆಂತರಿಕ ದಹನ ಬಿಣಿಗೆಗಳು, ವಿದ್ಯುತ್ ಸ್ಥಾವರದ ಕುದಿಹಂಡೆಗಳು, ಹಾಗ್ ಇಂಧನದ ಕುದಿಹಂಡೆಗಳು, ಕೇಂದ್ರ ಆವಿ ಉಷ್ಣದ ಕುದಿಹಂಡೆಗಳು, ತ್ಯಾಜ್ಯ ದಹನ, ಸ್ಥಳೀಯ ಜಮೀನಿನಲ್ಲಿನ ಸುಡುವಿಕೆ, ಮನೆ ಬೆಂಕಿಗಳು, ಕಾಡ್ಗಿಚ್ಚುಗಳು, ಬೆಂಕಿಗೂಡುಗಳು, ಮತ್ತು ಕುಲುಮೆಗಳಿಂದ ಸೃಷ್ಟಿಯಾದ ಹೊಗೆಮಸಿ ಸೇರಿದೆ. ಈ ಬಾಹ್ಯ ಮೂಲಗಳ ಜೊತೆಗೆ ಒಳಾಂಗಣ ಪರಿಸರ ಮೂಲಗಳೂ ಕೊಡುಗೆ ನೀಡುತ್ತವೆ. ಈ ಮೂಲಗಳಲ್ಲಿ ಸಸ್ಯವಸ್ತುವಿನ ಹೊಗೆ, ಅಡುಗೆ, ಎಣ್ಣೆ ದೀಪಗಳು, ಮೆಣದ ಬತ್ತಿಗಳು, ಧೂಳು ನೆಲೆಗೊಂಡ ಕ್ವಾರ್ಟ್ಝ್/ಹ್ಯಾಲೊಜೆನ್ ದೀಪಗಳು, ಅಗ್ನಿ ಸ್ಥಳಗಳು, ವಾಹನಗಳಿಂದ ನಿಷ್ಕಾಸ ಉತ್ಸರ್ಜನಗಳು, ಮತ್ತು ದೋಷಯುಕ್ತ ಕುಲುಮೆಗಳು ಸೇರಿವೆ. ಬಹಳ ಕಡಿಮೆ ಸಾರತೆಯಲ್ಲಿ ಹೊಗೆಮಸಿಯು ಮೇಲ್ಮೈಗಳನ್ನು ಕಪ್ಪಾಗಿಸುವಲ್ಲಿ ಅಥವಾ ಕಣ ರಾಶಿಗಳನ್ನು ರಚಿಸುವಲ್ಲಿ ಸಮರ್ಥವಾಗಿದೆ, ಉದಾಹರಣೆಗೆ ವಾತಾಯನ ವ್ಯವಸ್ಥೆಗಳಿಂದಾದವು ಕಪ್ಪಾಗಿ ಕಾಣುತ್ತವೆ. ಹೊಗೆಮಸಿಯು ಗೋಡೆಗಳು ಹಾಗೂ ಛಾವಣಿಗಳು ಅಥವಾ ಗೋಡೆಗಳು ಮತ್ತು ನೆಲಹಾಸು ಕೂಡುವ ಸ್ಥಳದ ಬಣ್ಣ ಮಾಸುವಿಕೆಯ ಪ್ರಧಾನ ಕಾರಣವಾಗಿದೆ. ಹೊಗೆಮಸಿಯು ಸಾಮಾನ್ಯವಾಗಿ ಹಲಗೆಕಟ್ಟು ವಿದ್ಯುತ್ ತಾಪನ ಘಟಕಗಳ ಮೇಲಿನ ಗೊಡೆಗಳ ಬಣ್ಣ ಮಾಸುವಿಕೆಗೆ ಹೊಣೆಯಾಗಿರುತ್ತದೆ.

ಹೊಗೆಮಸಿ, ವಿಶೇಷವಾಗಿ ಡೀಸಲ್ ನಿಷ್ಕಾಸ ಮಾಲಿನ್ಯ ಗಾಳಿಯಲ್ಲಿನ ಒಟ್ಟು ಅಪಾಯಕಾರಿ ಮಾಲಿನ್ಯದ ಕಾಲುಭಾಗಕ್ಕಿಂತ ಹೆಚ್ಚಿನದಕ್ಕೆ ಕಾರಣವಾಗಿದೆ.

## ಉಲ್ಲೇಖಗಳು
ವರ್ಗ:ಇಂಗಾಲದ ರೂಪಗಳು
ದ್ವೈತ

ಹಿಂದೂ ತತ್ತ್ವಶಾಸ್ತ್ರದ ವೇದಾಂತ ಸಂಪ್ರದಾಯದಲ್ಲಿ ಉಪ-ಶಾಲೆಯಾಗಿದೆ. ಪರ್ಯಾಯವಾಗಿ ಭೇದವಾದ, ತತ್ವವಾದ ಮತ್ತು ಬಿಂಬಪ್ರತಿಬಿಂಬವಾದ ಎಂದು ಕರೆಯಲ್ಪಡುವ, ದ್ವೈತ ವೇದಾಂತ ಉಪ-ಶಾಲೆಯನ್ನು ೧೩ನೇ ಶತಮಾನದ ವಿದ್ವಾಂಸ ಮಧ್ವಾಚಾರ್ಯರು ಸ್ಥಾಪಿಸಿದರು.  ದೇವರು (ವಿಷ್ಣು, ಪರಮಾತ್ಮ) ಮತ್ತು ಜೀವಾತ್ಮ, ಸ್ವತಂತ್ರ ವಾಸ್ತವತೆಗಳೆಂದು ಅಸ್ತಿತ್ವದಲ್ಲಿವೆ, ಮತ್ತು ಇವುಗಳು ವಿಭಿನ್ನವಾಗಿವೆ ಎಂದು ದ್ವೈತ ವೇದಾಂತ ಶಾಲೆಯು ನಂಬುತ್ತದೆ. ದ್ವೈತ ಶಾಲೆಯು ವೇದಾಂತದ ಇತರ ಎರಡು ಪ್ರಮುಖ ಉಪ-ಶಾಲೆಗಳಾದ ಆದಿ ಶಂಕರನ ಅದ್ವೈತ ವೇದಾಂತವನ್ನು ವಿಲಕ್ಷಣವಾಗಿ ತೋರಿಸುತ್ತದೆ - ಅಂತಿಮ ವಾಸ್ತವತೆ (ಬ್ರಹ್ಮನ್) ಮತ್ತು ಮಾನವನ ಆತ್ಮವು ಒಂದೇ ಆಗಿರುತ್ತದೆ ಮತ್ತು ಎಲ್ಲಾ ವಾಸ್ತವತೆಯು ಒಂಟಿಯಾಗಿ ಏಕೀಕರಿಸಲ್ಪಟ್ಟಿದೆ, ಮತ್ತು ರಾಮನುಜಾದ ವಿಶಿಷ್ಟಾದ್ವೈತ ಅರ್ಹತೆಯನ್ನು ಹೊಂದಿದ್ದಾರೆ ನೈತಿಕತೆ - ಅಂತಿಮ ವಾಸ್ತವ (ಬ್ರಹ್ಮನ್) ಮತ್ತು ಮಾನವನ ಆತ್ಮವು ವಿಭಿನ್ನವಾಗಿವೆ ಆದರೆ ಸಂಭಾವ್ಯತೆಗೆ ಸಮಾನವಾಗಿದೆ.

ದ್ವೈತ ಸಿದ್ದಾಂತ ೧೩ನೇ ಶತಮಾನದಲ್ಲಿ ದಕ್ಷಿಣ ಭಾರತದ ಕರ್ನಾಟಕದಲ್ಲಿ ಮಧ್ವಾಚಾರ್ಯರಿಂದ ಪ್ರಚಾರಕ್ಕೆ ಬಂತು. ದೇವರು ಬಿಂಬ, ಜೀವರು ಅವನ ಪ್ರತಿಬಿಂಬ ಎಂದು ಹೇಳಿದ ಮಧ್ವರು, ಭಕ್ತಿ ಹಾಗು ದೇವರ ಬಗ್ಗೆ ಜ್ಞಾನದಿಂದ ಜೀವರು ಮೋಕ್ಷ ಹೊಂದಬಹುದೆಂದು ಪ್ರತಿಪಾದಿಸಿದರು.  ವಿಷ್ಣುವೇ ಪರಮಾತ್ಮ, ಉಳಿದ ದೇವತೆಗಳೆಲ್ಲ ಅವನ ಅಧೀನ.  ಅವರೆಲ್ಲ ಜ್ಞಾನಕ್ಕನುಗುಣವಾಗಿ ವಿವಿಧ ಕಕ್ಷೆಯಲ್ಲಿ ಬರುತ್ತಾರೆ.  ಈ ತಾರತಮ್ಯ ತಿಳಿದು ದೇವತಾ ಉಪಾಸನೆ ಮಾಡಬೇಕೆನ್ನುವುದು ಅವರ ವಾದ.
## ಉಲ್ಲೇಖಗಳು 
ವರ್ಗ:ತತ್ವಶಾಸ್ತ್ರ
ತಾಪ್ಸಿ ಪನ್ನು

**ತಾಪ್ಸಿ ಪನ್ನು** ಒಬ್ಬ ಭಾರತೀಯ ನಟಿ. ಅವರು ೧ ಆಗಸ್ಟ್ ೧೯೮೫ರಲ್ಲಿ ಜನಿಸಿದರು. ಅವರು ಅನೇಕ ಬಾಲಿವುಡ್ ಹಾಗು ದಕ್ಷಿಣ ಭಾರತೀಯ ಭಾಷೆಗಳ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ನಟಿಯಾಗುವ ಮುಂಚೆ ಸಾಫ್ಟ್ವೇರ್ ಎಂಜಿನಿಯರಾಗಿ ಹಾಗೂ ಮಾಡೆಲಿಂಗ್ ಕ್ಷೇತ್ರದಿಂದ ವೃತ್ತಿಜೀವನವನ್ನು ಪ್ರಾರಂಬಿಸಿದರು. ಅವರ ಮಾಡೆಲಿಂಗ್ ವೃತ್ತಿಜೀವನದ ಅವಧಿಯಲ್ಲಿ ಹಲವಾರು ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು.

ತಾಪ್ಸಿಯವರು ತಮ್ಮ ನಟನಾ ಪಾದಾರ್ಪಣೆಯನ್ನು ೨೦೧೦ರಲ್ಲಿ ರಾಘವೆಂದ್ರ ರಾವ್ ರವರು ನಿರ್ದೇಶಿಸಿದ ಜುಮಾನ್ದಿ ನಾದಮ್ ಎಂಬ ತೆಲುಗು ಚಲನಚಿತ್ರದಿಂದ ಆರಂಭಿಸಿದರು. ಅಂದಿನಿಂದ ಆದುಕಲಂ, ವಸ್ತಾಡು ನಾ ರಾಜು ಮತ್ತು ಮಿಸ್ಟರ್ ಪರ್ಫೆಕ್ಟ್ನಂತಹ ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಪಡೆದ ಹಲವಾರು ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಅವರ ತಮಿಳು ಚಿತ್ರ ಆದುಕಲಂ 58 ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳಲ್ಲಿ ಆರು ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳನ್ನು ಗೆದ್ದುಕೊಂಡಿದೆ. ಅವರು ಮಲಯಾಳಂ ಚಲನಚಿತ್ರದಲ್ಲಿಯೂ ಕೆಲಸ ಮಾಡಿದ್ದಾರೆ ಹಾಗೂ ಮೂರು ತೆಲುಗು ಚಿತ್ರಗಳಿಗೆ ಮತ್ತು ಹಲವಾರು ಹಿಂದಿ ಚಲನಚಿತ್ರಗಳಿಗೆ ಸಹಿ ಹಾಕಿದ್ದಾರೆ. ತಮಿಳು ಚಲನಚಿತ್ರ ಅರಾಂಬಮ್ (2013) ಚಿತ್ರದಲ್ಲಿನ ಅಭಿನಯಕ್ಕಾಗಿ 2014 ರ ಎಡಿಸನ್ ಪ್ರಶಸ್ತಿಯಲ್ಲಿ ಅವರಿಗೆ ಹೆಚ್ಚಿನ ಉತ್ಸಾಹಭರಿತ ಅಭಿನಯ-ಮಹಿಳಾ ಪ್ರಶಸ್ತಿಯನ್ನು ನೀಡಲಾಯಿತು. 2015 ರಲ್ಲಿ ಅವರು ವಿಮರ್ಶಾತ್ಮಕವಾಗಿ ಮತ್ತು ವಾಣಿಜ್ಯಿಕವಾಗಿ ಯಶಸ್ವಿಯಾದ ಬೇಬಿ ಚಲನಚಿತ್ರದಲ್ಲಿ ನಟಿಸಿದ್ದಾರೆ. ಅವರು ಪಿಂಕ್ (2016), ದಿ ಗಾಜಿ ಅಟ್ಯಾಕ್ (2017), ಮತ್ತು ಜುಡ್ವಾ 2 (2017) ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

## ಆರಂಭಿಕ ಜೀವನ
ತಾಪ್ಸಿಯವರು ೧ ಆಗಸ್ಟ್ ೧೯೮೫ರಲ್ಲಿ ನವ ದೆಹಲಿಯಲ್ಲಿ ಜನಿಸಿದರು. ನವ ದೆಹಲಿಯ ಗುರು ತೇಜ್ ಬಹದ್ದೂರ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಿಂದ ಕಂಪ್ಯೂಟರ್ ಸೈನ್ಸ್ ಎಂಜಿನಿಯರಿಂಗ್ನಲ್ಲಿ ಪದವಿ ಪಡೆದರು. ನಂತರ ಅವರು ಸಾಫ್ಟ್ವೇರ್ ಇಂಜಿನಿಯರ್ ಆಗಿ ಕೆಲಸ ಮಾಡಿದರು. ಚಾನೆಲ್ V ಯ ಪ್ರತಿಭಾ ಪ್ರದರ್ಶನ **ಗೆಟ್ ಗಾರ್ಜಿಯಸ್**ಗೆ ಆಯ್ಕೆಯಾಗಿ ತಮ್ಮ ಮಾಡೆಲಿಂಗ್ ಜೀವನವನ್ನು ಆರಂಬಿಸಿದರು.  ಇದು ಅವರನ್ನು ನಟನೆಗೆ ಆಕರ್ಶಿಸಿತು. ತಾಪ್ಸಿ ಹಲವಾರು ಮುದ್ರಿತ ಹಾಗೂ ದೂರದರ್ಶನ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡಿದ್ದಾರೆ. 2008 ಫೆಮಿನಾ ಮಿಸ್ ಇಂಡಿಯಾ ಸ್ಪರ್ಧೆಯಲ್ಲಿ **ಪಾಂಟಲೂನ್ಸ್ ಫೆಮಿನಾ ಮಿಸ್ ಫ್ರೆಶ್ ಫೇಸ್** ಮತ್ತು **ಸಫಿ ಫೆಮಿನಾ ಮಿಸ್ ಬ್ಯೂಟಿಫುಲ್ ಸ್ಕಿನ್** ಸೇರಿದಂತೆ  ಹಲವಾರು ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ.  ಅವರು ರಿಲಯನ್ಸ್ ಟ್ರೆಂಡ್ಸ್, ರೆಡ್ ಎಫ್ಎಂ 93.5, ಯುನಿಸ್ಟೈಲ್ ಇಮೇಜ್, ಕೋಕಾ-ಕೋಲಾ, ಮೊಟೊರೊಲಾ, ಪಾಂಟಲೂನ್, ಪಿವಿಆರ್ ಸಿನಿಮಾಸ್, ಸ್ಟ್ಯಾಂಡರ್ಡ್ ಚಾರ್ಟರ್ಡ್ ಬ್ಯಾಂಕ್, ಡಬೂರ್, ಏರ್ಟೆಲ್, ಟಾಟಾ ಡೊಕೊಮೊ, ವರ್ಲ್ಡ್ ಗೋಲ್ಡ್ ಕೌನ್ಸಿಲ್, ಹ್ಯಾವೆಲ್ಸ್ ಮತ್ತು ವಾರ್ಧಾನ್ ಮುಂತಾದ ಬ್ರಾಂಡ್ ಅಂಬಾಸಿಡರ್ ಆದರು.  ಜಸ್ಟ್ ಫಾರ್ ವುಮೆನ್ ಮತ್ತು ಮಾಸ್ಟಾರ್ಸ್ ನಿಯತಕಾಲಿಕೆಗಳ ಮುಖಪುಟದಲ್ಲಿ ಅವರು ಕಾಣಿಸಿಕೊಂಡಿದ್ದಾರೆ. ಕೆಲವು ವರ್ಷಗಳ ನಂತರ, ಅವರಿಗೆ ಮಾಡೆಲಿಂಗ್ ಮೂಲಕ ಸರಿಯಾದ ಮಾನ್ಯತೆಯನ್ನು ಪಡೆಯಲು ಸಾಧ್ಯವಾಗಲಿಲ್ಲ, ಆದರಿಂದ ಮಾಡೆಲಿಂಗ್ನಲ್ಲಿ ಆಸಕ್ತಿ ಕಳೆದುಕೊಂಡರು.

## ೨೦೧೬ ರಿಂದ
ಬೇಬಿ ಚಲನಚಿತ್ರದ ನಂತರ,  ತಾಪ್ಸಿ ಶುಕ್ಜಿತ್ ಸಿರ್ಕಾರ್ ಅವರ ಚಲನಚಿತ್ರವಾದ ಪಿಂಕ್ ಮತ್ತು ದ್ವಿಭಾಷಾ ಜಲಾಂತರ್ಗಾಮಿ ಚಿತ್ರ ಘಾಝಿ ಚಿತದಲ್ಲಿ ನಟಿಸಿದರು.  ಪ್ರಕಾಶ್ ರಾಜ್ ಅವರ ಹಿಂದಿ ನಿರ್ದೇಶನದ ಮೊದಲ ಚಿತ್ರವಾದ **ತಡ್ಕ**ದಲ್ಲಿ  ಅವರು ಕಾರ್ಯನಿರ್ವಹಿಸುತ್ತಿದ್ದಾರೆ.  ಅವರು ಬೇಬಿ ಚಿತ್ರದ ಪೂರ್ವಭಾವಿಯಾಗಿ **ನಾಮ್ ಶಬಾನಾ** ಚಿತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ನಂತರ ತಾಪ್ಸಿ, ಡೇವಿಡ್ ಧವನ್ ರವರು ನಿರ್ದೇಶಿಸಿದ  **ಜುಡ್ವಾ 2** ಚಿತ್ರದಲ್ಲಿ ನಟಿಸಿದರು.
## ಉಲ್ಲೇಖಗಳು 
## ಉಲ್ಲೇಖಗಳು 
ವರ್ಗ:೧೯೮೫ ಜನನ
ಶಾಹಿದ್ ಕಪೂರ್

ಶಾಹಿದ್ ಕಪೂರ್ ಒಬ್ಬ ಹಿಂದಿ ಚಲನಚಿತ್ರ ನಟ. ಅವರು ೨೫ ಫೆಬ್ರವರಿ ೧೯೮೧ ರಂದು ಜನಿಸಿದರು. ಅತ್ಯಂತ ಆಕರ್ಷಕ ಹಾಗೂ ಖ್ಯಾತ ವ್ಯಕ್ತಿಗಳಲ್ಲಿ ಒಬ್ಬರೆಂದು ಮಾಧ್ಯಮದಲ್ಲಿ ಉಲ್ಲೇಖಿಸಲ್ಪಟ್ಟಿರುವ ಇವರು ಏರಿಳಿತದ ವೃತ್ತಿಜೀವನದ  ಹೊರತಾಗಿಯೂ ತನ್ನ ಜನಪ್ರಿಯತೆಯನ್ನು ನಿರ್ವಹಿಸಿದ್ದಾರೆ. ಪ್ರಣಯ ಪಾತ್ರಗಳಲ್ಲಿ ಅಭಿನಯಿಸಲು ಆರಂಭದಲ್ಲಿ ಗುರುತಿಸಲ್ಪಟ್ಟ ಇವರು ನಂತರ ಸಾಹಸಮಯ ಚಿತ್ರಗಳಲ್ಲಿ ಅಭಿನಯಿಸಲು ಪ್ರಾರಂಬಿಸಿದರು. ಅವರು ಮೂರು ಫಿಲ್ಮ್ಫೇರ್ ಪ್ರಶಸ್ತಿಗಳನ್ನು ಒಳಗೊಂಡಂತೆ ಇತರ ಹಲವಾರು ಪ್ರಶಸ್ತಿಗಳನ್ನು ಸ್ವೀಕರಿಸಿದ್ದಾರೆ.

ನಟರಾದ ಪಂಕಜ್ ಕಪೂರ್ ಮತ್ತು ನೀಲಿಮಾ ಆಜೀಮ್ ಅವರ ಮಗ, ಶಾಹಿದ್ ಕಪೂರ್ ನವದೆಹಲಿಯಲ್ಲಿ ಜನಿಸಿದರು. ಅವರು ಮೂರು ವರ್ಷದವನಾಗಿದ್ದಾಗ ಅವರ ಹೆತ್ತವರು ಬೇರ್ಪಟ್ಟರು. ಹೀಗೆ ಅವರು ತನ್ನ ತಾಯಿಯ ಮಡಿಲಿಗೆ ಸೇರಿದರು. 10 ವರ್ಷದವರಾಗಿದ್ದಾಗ ಅವರು ಮುಂಬೈಗೆ ತೆರಳಿದರು, ಅಲ್ಲಿ ಅವರು ಶಿಮಾಕ್ ರವರ ನೃತ್ಯ ಅಕಾಡೆಮಿಯಲ್ಲಿ ಸೇರಿದರು. ಕಪೂರ್ 1990 ರ ಹಲವು ಚಲನಚಿತ್ರಗಳಲ್ಲಿ ಹಿನ್ನಲೆ ನೃತ್ಯಗಾರನಾಗಿ ಕಾಣಿಸಿಕೊಂಡರು ಮತ್ತು ನಂತರ ಸಂಗೀತ ವೀಡಿಯೊಗಳು ಮತ್ತು ದೂರದರ್ಶನ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು. ಅವರು 2003 ರಲ್ಲಿ ಪ್ರಣಯ ಹಾಸ್ಯ ಚಿತ್ರ **ಇಷ್ಕ್ ವಿಷ್ಕ್ನ**ಲ್ಲಿ ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದರು. ಈ ಚಿತ್ರಕ್ಕೆ ಫಿಲ್ಮ್ಫೇರ್ ಅತ್ಯುತ್ತಮ ಪುರುಷ ನಟ ಪ್ರಶಸ್ತಿಯನ್ನು ಗೆದ್ದರು. ಸೂರಜ್ ಬರ್ಜಾತ್ಯ ಅವರ ಅತಿ ಹೆಚ್ಚು ಆದಾಯಗಳಿಸಿದ ವಿವಾಹ್ (2006) ನಲ್ಲಿ ನಟಿಸಿದ ಮೊದಲು ಅನೇಕ ವಾಣಿಜ್ಯ ವೈಫಲ್ಯ ಕಂಡ ಚಲನಚಿತ್ರದಲ್ಲಿ ನಟಿಸಿದರು.

ಇಮ್ತಿಯಾಜ್ ಅಲಿಯವರ ರೊಮ್ಯಾಂಟಿಕ್ ಕಾಮಿಡಿ ಸಿನೆಮ ಜಾಬ್ ವಿ ಮೆಟ್ (2007) ಮತ್ತು ವಿಶಾಲ್ ಭಾರ್ದ್ವಾಜ್ ಅವರ ಕಮಿನಿ (2009) ಚಿತ್ರಕ್ಕೆ ಶಾಹಿದ್ ಕಪೂರ್ ರವರ ಅತ್ಯುತ್ತಮ ನಟನೆಗಾಗಿ ಫಿಲ್ಮ್ಫೇರ್ ಪ್ರಶಸ್ತಿಗೆ ನಾಮನಿರ್ದೇಶನಗಳನ್ನು ಪಡೆದರು. ತದನಂತರ ಅವರು ವಾಣಿಜ್ಯಿಕವಾಗಿ ಯಶಸ್ವಿಯಾದ ಆಕ್ಷನ್ ಚಿತ್ರ ಆರ್. ರಾಜ್ ಕುಮಾರ್ (2013) ಚಿತ್ರದಲ್ಲಿ ನಟಿಸಿದರು. ಭರದ್ವಾಜ್ರರವರ ಹೈದರ್ (2014) ಚಿತ್ರದಲ್ಲಿ ಹ್ಯಾಮ್ಲೆಟ್ ಪಾತ್ರಕ್ಕೆ ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆದರು ಹಾಗೂ ಮಾದಕ ವ್ಯಸನಿಯಾಗಿ ನಟಿಸಿದ ಉಡ್ತಾ ಪಂಜಾಬ್ (2016) ಚಿತ್ರದಲ್ಲಿ ಅದ್ಬುತ ಪಾತ್ರ ನಿಭಾಯಿಸಿದರು.**ಹೈದರ್** ಚಿತ್ರಕ್ಕೆ ಅತ್ಯುತ್ತಮ ನಟನಿಗಾಗಿ ಫಿಲ್ಮ್ಫೇರ್ ಪ್ರಶಸ್ತಿಯನ್ನು ಹಾಗೂ ಉಡ್ತಾ ಪಂಜಾಬ್ ಚಿತ್ರದಲ್ಲಿ ಅತ್ಯುತ್ತಮ ನಟನಿಗಾಗಿ ಫಿಲ್ಮ್ಫೇರ್ ಕ್ರಿಟಿಕ್ಸ್ ಪ್ರಶಸ್ತಿಯನ್ನು ಪಡೆದರು. ಅವರು ೨೦೧೮ರಲ್ಲಿ ಪದ್ಮಾವತ್ ಚಲನಚಿತ್ರದಲ್ಲಿ ನಟಿಸಿ ಅತ್ಯಾಧಿಕ ಗಳಿಕೆಯನ್ನು ಗಳಿಸಿದರು.  ಇದರಲ್ಲಿ ಅವರು ರಾವಲ್ ರತನ್ ಸಿಂಗ್ ಪಾತ್ರವಹಿಸಿದರು.

## ಆರಂಭಿಕ ಜೀವನ
ಶಾಹಿದ್ ಕಪೂರ್ ೨೫ ಫೆಬ್ರವರಿ ೧೯೮೧ರಲ್ಲಿ ನವದೆಹಲಿಯಲ್ಲಿ ನಟ ಪಂಕಜ್ ಕಪೂರ್ ಹಾಗೂ ನಟಿ-ನೃತ್ಯಗಾರ್ತಿ ನಿಲಿಮ ಆಜ್ಮಿ ಅವರಿಗೆ ಜನಿಸಿದರು. ಕಪೂರ್ ದೆಹಲಿಯ ಜ್ಞಾನಭಾರತಿ ಶಾಲೆ ಮತ್ತು ಮುಂಬೈನಲ್ಲಿ ರಾಜಹನ್ಸ್ ವಿದ್ಯಾಲಯದಲ್ಲಿ ಶಿಕ್ಷಣ ಪಡೆದರು. ನಂತರ ಮುಂಬೈಯ ಮಿಥಿಬಾಯ್ ಕಾಲೇಜಿನಲ್ಲಿ ಮೂರು ವರ್ಷಗಳ ಕಾಲ ಶಿಕ್ಷಣ ಪಡೆದರು.
## ವೈಯಕ್ತಿಕ ಜೀವನ
ಜುಲೈ ೭, ೨೦೧೫ ರಂದು ತನ್ನಕ್ಕಿಂತ ೧೩ ವರ್ಷ ಚಿಕ್ಕವಳಾದ ಮೀರಾ ರಾಜ್ಪುತ್ ರವರನ್ನು ಮದುವೆಯಾದರು. ೨೬ ಆಗಸ್ಟ್ ೨೦೧೬ ರಲ್ಲಿ ಮಿಶ ಎಂಬ ಮಗಳು ಹುಟ್ಟಿದಳು.
## ಫಿಲ್ಮೋಗ್ರಾಫಿ
### ಸಿನಿಮಾಗಳು
## ಪುರಸ್ಕಾರಗಳು
ಶಾಹಿದ್ ಕಪೂರ್ ಮೂರು ಫಿಲ್ಮ್ಫೇರ್ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.
* ಅತ್ಯುತ್ತಮ ಪಾದಾರ್ಪಣಾ ನಟ - **ಇಷ್ಕ್ ವಿಷ್ಕ್ನ**(೨೦೦೩)
* ಅತ್ಯುತ್ತಮ ನಟ - **ಹೈದರ್**(೨೦೧೪)
* ಅತ್ಯುತ್ತಮ ನಟನಿಗಾಗಿ ಫಿಲ್ಮ್ಫೇರ್ ಕ್ರಿಟಿಕ್ಸ್ ಪ್ರಶಸ್ತಿ - **ಉಡ್ತಾ ಪಂಜಾಬ್**(೨೦೧೬)

ಜಬ್ ವಿ ಮೆಟ್(2007), ಕಮಿನಿ(2009) ಮತ್ತು ಉತಾ ಪಂಜಾಬ್(2016) ಚಲನಚಿತ್ರಕ್ಕೆ ಇವರು ಅತ್ಯುತ್ತಮ ನಟ ಪ್ರಶಸ್ತಿಗೆ ಮೂರು ಸಲ ನಾಮನಿರ್ದೇಶನವನ್ನು ಪಡೆದಿದ್ದಾರೆ.
## ಗ್ಯಾಲರಿ

File:Shahid in 2011.jpg|೨೦೧೧ ರಲ್ಲಿ ಶಾಹಿದ್ ಕಪೂರ್
File:Shahid and Alia at IIFA 2017.jpg|೨೦೧೭ ರ ಐಫಾ ಅವಾರ್ಡ್ ಶೋ ನಲ್ಲಿ ಆಲಿಯಾ ಭಟ್ ಮತ್ತು ಶಾಹಿದ್
File:Shahid Kapoor and Mira Rajput.jpg|ಶಾಹಿದ್ ಕಪೂರ್ ಮತ್ತು ಮೀರಾ ರಾಜ್ಪುತ್

## ಉಲ್ಲೇಖಗಳು
ಹಲೀಮ್

thumb|ಹೈದರಾಬಾದಿ ಹಲೀಮ್

**ಹಲೀಮ್** ಮಧ್ಯಪ್ರಾಚ್ಯ, ಮಧ್ಯ ಏಷ್ಯಾ, ಮತ್ತು ಭಾರತೀಯ ಉಪಖಂಡದಲ್ಲಿ ಜನಪ್ರಿಯವಾದ ಒಂದು ಸ್ಟ್ಯೂ. ಈ ಖಾದ್ಯವು ಪ್ರದೇಶದಿಂದ ಪ್ರದೇಶಕ್ಕೆ ಬದಲಾಗುತ್ತದಾದರೂ, ಇದು ಯಾವಾಗಲೂ ಗೋಧಿ ಅಥವಾ ಬಾರ್ಲಿ, ಮಾಂಸ, ಮತ್ತು ಕೆಲವೊಮ್ಮೆ ಬೇಳೆಗಳನ್ನು ಒಳಗೊಂಡಿರುತ್ತದೆ.

ಹಲೀಮ್ ಅನ್ನು ಗೋಧಿ, ಬಾರ್ಲಿ, ಮಾಂಸ (ಸಾಮಾನ್ಯವಾಗಿ ಗೋಮಾಂಸ ಅಥವಾ ಆಡಿನ ಮಾಂಸ ಅಥವಾ ಕೋಳಿಮಾಂಸವನ್ನು ಕೊಚ್ಚಿ), ಬೇಳೆಗಳು ಮತ್ತು ಸಂಬಾರ ಪದಾರ್ಥಗಳಿಂದ ತಯಾರಿಸಲಾಗುತ್ತದೆ. ಕೆಲವೊಮ್ಮೆ ಅಕ್ಕಿಯನ್ನೂ ಬಳಸಲಾಗುತ್ತದೆ. ಈ ಭಕ್ಷ್ಯವನ್ನು ಏಳರಿಂದ ಎಂಟು ಗಂಟೆಗಳವರೆಗೆ ನಿಧಾನವಾಗಿ ಬೇಯಿಸಲಾಗುತ್ತದೆ, ಪರಿಣಾಮವಾಗಿ ಪೇಸ್ಟ್‌ನಂಥ ಸ್ನಿಗ್ಧತೆ ಬರುತ್ತದೆ ಮತ್ತು ಸಂಬಾರ ಪದಾರ್ಥಗಳು, ಮಾಂಸ, ಬಾರ್ಲಿ ಮತ್ತು ಗೋಧಿಯ ಪರಿಮಳಗಳು ಚೆನ್ನಾಗಿ ಒಂದುಗೂಡಿರುತ್ತವೆ.

ಹಲೀಮ್ ಅನ್ನು ವರ್ಷದಾದ್ಯಂತ ಲಘು ಆಹಾರವಾಗಿ ಮಾರುಕಟ್ಟೆಗಳಲ್ಲಿ ಮಾರಲಾಗುತ್ತದೆ. ಇದನ್ನು ಮುಸ್ಲಿಮ್ ಹಿಜ್ರಿ ಕ್ಯಾಲೆಂಡರ್‌ನ ರಂಜಾನ್ ಮತ್ತು ಮುಹರ್ರಮ್ ತಿಂಗಳುಗಳಲ್ಲಿ ವಿಶ್ವದಾದ್ಯಂತ ವಿಶೇಷ ಖಾದ್ಯವಾಗಿ ತಯಾರಿಸಲಾಗುತ್ತದೆ. ಭಾರತದಲ್ಲಿ, ಹೈದರಾಬಾದ್‍ನಲ್ಲಿ ಹಲೀಮ್ ಅನ್ನು ರಂಜಾನ್ ತಿಂಗಳಿನಲ್ಲಿ ತಯಾರಿಸಲಾಗುತ್ತದೆ, ಮತ್ತು ವಿಶೇಷ ಕುರಿಯರ್ ಸೇವೆ ಮೂಲಕ ವಿಶ್ವದಾದ್ಯಂತ ಸಾಗಿಸಲಾಗುತ್ತದೆ. ಹಲೀಮ್ ಅನ್ನು ಸಾಂಪ್ರದಾಯಿಕವಾಗಿ ದೊಡ್ಡ, ಕಟ್ಟಿಗೆಯಿಂದ ಉರಿಸಲಾದ ಕಡಾಯಿಗಳಲ್ಲಿ ತಯಾರಿಸಲಾಗುತ್ತದೆ.

ಸಾಂಪ್ರದಾಯಿಕವಾಗಿ, ಹಲೀಮ್ ಅನ್ನು ಮೊದಲು ರಾತ್ರಿಯಿಡಿ ಗೋಧಿ, ಬಾರ್ಲಿ ಮತ್ತು ಬೇಳೆಯನ್ನು ನೆನಸಿಟ್ಟು ತಯಾರಿಸಲಾಗುತ್ತದೆ. ಕೊರ್ಮಾ ಎಂದು ಕರೆಯಲ್ಪಡುವ ಒಂದು ಖಾರದ ಮಾಂಸದ ರಸವನ್ನು ಮಾಂಸವು ಮೃದುವಾಗುವವರೆಗೆ ತಯಾರಿಸಲಾಗುತ್ತದೆ. ಗೋಧಿ, ಬಾರ್ಲಿ ಮತ್ತು ಬೇಳೆಯನ್ನು ಉಪ್ಪಿನ ನೀರಿನಲ್ಲಿ ಮೃದುವಾಗುವವರೆಗೆ ಬೇಯಿಸಲಾಗುತ್ತದೆ. ಬೆಂದ ಗೋಧಿ, ಬಾರ್ಲಿ ಮತ್ತು ಬೇಳೆಯನ್ನು ಆಮೇಲೆ ಮಾಂಸದ ರಸದೊಂದಿಗೆ ಭಾರದ ಸೌಟಿನಿಂದ ಪೇಸ್ಟ್‌ನಂಥ ಸ್ನಿಗ್ಧತೆ ಬರುವವರೆಗೆ ಮಿಶ್ರಣಮಾಡಲಾಗುತ್ತದೆ. ಸಂಪೂರ್ಣ ಕ್ರಿಯೆಗೆ ಮುಗಿಯಲು ಸುಮಾರು ೬ ಗಂಟೆ ಹಿಡಿಯುತ್ತದೆ. ಆದರೆ, ಹಲೀಮ್‍ನ ತಯಾರಿ ವಿಭಿನ್ನ ಪ್ರದೇಶಗಳಲ್ಲಿ ಬದಲಾಗುತ್ತದೆ.

ಹಲೀಮ್ ಅನ್ನು ಕತ್ತರಿಸಿದ ಪುದೀನಾ, ನಿಂಬೆ ರಸ, ಕೊತ್ತಂಬರಿ, ಕರಿದ ಈರುಳ್ಳಿ, ಕತ್ತರಿಸಿದ ಶುಂಠಿ ಅಥವಾ ಹಸಿ ಮೆಣಸಿನಕಾಯಿಯಿಂದ ಅಲಂಕರಿಸಿ ಬಡಿಸಬಹುದು. ಪಾಕಿಸ್ತಾನದ ಕೆಲವು ಪ್ರದೇಶಗಳಲ್ಲಿ, ಹಲೀಮ್ ಅನ್ನು ನಾನ್‍ನೊಂದಿಗೆ ಅಥವಾ ಯಾವುದೇ ಬಗೆಯ ಬ್ರೆಡ್ ಅಥವಾ ಅನ್ನದೊಂದಿಗೆ ತಿನ್ನಲಾಗುತ್ತದೆ.

## ಉಲ್ಲೇಖಗಳು
*  

ವರ್ಗ:ಖಾದ್ಯ, ತಿನಿಸು
ಅಂಜನಿ ಪುತ್ರ (ಚಲನಚಿತ್ರ)

**ಅಂಜನಿ ಪುತ್ರ**  ಎ. ಹರ್ಷ ನಿರ್ದೇಶಿಸಿದ ಮತ್ತು ಎಮ್.ಎನ್. ಕುಮಾರ್ ನಿರ್ಮಿಸಿದ ಭಾರತೀಯ ಕನ್ನಡ ಮಸಾಲಾ ಚಲನಚಿತ್ರ.  ಈ ಚಿತ್ರದಲ್ಲಿ ಪುನೀತ್ ರಾಜ್ ಕುಮಾರ್ ಮತ್ತು ರಶ್ಮಿಕಾ ಮಂದಣ್ಣ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಪಿ. ರವಿಶಂಕರ್, ರಮ್ಯಾ ಕೃಷ್ಣನ್, ಮುಖೇಶ್ ತಿವಾರಿ ಮತ್ತು ಚಿಕ್ಕಣ್ಣ ಪೋಷಕ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. ರವಿ ಬಸ್ರೂರ್ ಅವರು ಚಿತ್ರಕ್ಕಾಗಿ ಸಂಗೀತ ನೀಡಿದ್ದಾರೆ. ಛಾಯಾಗ್ರಹಣವನ್ನು ಸ್ವಾಮಿ ಜೆ ಮಾಡಿದ್ದಾರೆ ಹಾಗೂ ದೀಪು ಎಸ್.ಕುಮಾರ್ ಚಲನಚಿತ್ರ ಸಂಕಲನ ನಿರ್ವಹಿಸಿದರು. ಈ ಚಿತ್ರ ನಿರ್ದೇಶಕ ಹರಿ ಅವರ ತಮಿಳು ಚಲನಚಿತ್ರ ಪೂಜಾಯಿ (2014) ಚಿತ್ರದ ರಿಮೇಕ್ ಆಗಿದೆ.

ಈ ಚಲನಚಿತ್ರವನ್ನು ಅಧಿಕೃತವಾಗಿ ಫೆಬ್ರವರಿ 6, 2017 ರಂದು ಪ್ರಾರಂಭಿಸಲಾಯಿತು ಮತ್ತು ಪ್ರಧಾನ ಛಾಯಾಗ್ರಹಣವು ಒಂದು ವಾರದ ನಂತರ ಪ್ರಾರಂಭವಾಯಿತು. ಈ ಚಿತ್ರದ ಟ್ರೈಲರ್ ಅನ್ನು 2017 ರ ನವೆಂಬರ್ 24 ರಂದು ಪುನೀತ್ ರಾಜ್ ಕುಮಾರ್ ಅವರ ಪಿ.ಆರ್.ಕೆ ಆಡಿಯೊ ಕಂಪನಿಯಲ್ಲಿ ಬಿಡುಗಡೆಗೊಂಡಿತು.

ಈ ಚಲನಚಿತ್ರವನ್ನು 21 ಡಿಸೆಂಬರ್ 2017 ರಂದು ಕರ್ನಾಟಕದಲ್ಲಿ ಬಿಡುಗಡೆ ಮಾಡಲಾಯಿತು.

## ಕಥಾವಸ್ತು
ರಾಜ ಕುಟುಂಬಕ್ಕೆ ಸೇರಿದ ವಿರಾಜ್ ಎಂಬ ವ್ಯಕ್ತಿ ಈ ಚಲನಚಿತ್ರದ ಕಥಾವಸ್ತು. ಅಂಜನಿ ಪುತ್ರ ಕೌಟಂಬಿಕ ಸನ್ನಿವೇಶ ಇರುವ ಪ್ರಣಯ ಚಿತ್ರ.

ಚಲನಚಿತ್ರದ ನಾಯಕ ಕಷ್ಟದಲ್ಲಿ ಇರುವವರಿಗೆ ಸಾಲ ನೀಡುವ ಒಬ್ಬ ಒಳ್ಳೆಯ ಹುಡುಗ. ಅವನು ಪ್ರೀತಿಸುವ ಹುಡುಗಿ ಇವನ ದೈನಂದಿನ ಜೀವನ ಶೈಲಿಯನ್ನು ಹಾಗೂ ಆರ್ಥಿಕ ಸ್ಥಿತಿಯನ್ನು ನೋಡಿ ಅವನ ಪ್ರೀತಿಯನ್ನು ನಿರಾಕರಿಸುತ್ತಾಳೆ. ಆಗ ನಾಯಕನ ಗೆಳೆಯ, ವಿರಾಜ್ ನ ರಾಜಮನೆತನದ ಹಿನ್ನೆಲೆ ಗೀತಾಳೊಡನೆ ಬಹಿರಂಗಪಡಿಸುತ್ತಾನೆ. ಇಲ್ಲಿ ನಾಯಕ ಕೇವಲ ತನ್ನ ಮನೆಯವರ ತಪ್ಪುಗ್ರಹಿಕೆ ಇಂದ ಮನೆ ಇಂದ ದೂರವಿರಬೇಕಾಗಿ ಇರುತ್ತದೆ. ನಂತರ ತನ್ನ ಕುಟುಂಬದ ಪುನರ್ಮಿಲನದಿಂದ, ವಿರಾಜ ತನ್ನ ಮನೆಯವರ ರಕ್ಶಣೆಗಾಗಿ ಖಳನಾಯಕನೊಟ್ಟಿಗೆ ಹೋರಾಡುತ್ತಾನೆ.

## ಪಾತ್ರವರ್ಗ
* ಪುನೀತ್ ರಾಜ್ ಕುಮಾರ್ - ವಿರಾಜ್, ಅಂಜನಾ ದೇವಿ ಮಗ.
* ರಶ್ಮಿಕಾ ಮಂದಣ್ಣ - ಗೀತಾ, ವಿರಾಜ್ ಪ್ರೀತಿಸುವ ಹುಡುಗಿ.
* ರಮ್ಯಾ ಕೃಷ್ಣನ್ - ಅಂಜನಾ ದೇವಿ.
* ಮುಖೇಶ್ ತಿವಾರಿ - ಭೈರವ.
* ಪಿ.ರವಿ ಶಂಕರ್ - ಪೊಲೀಸ್ ಅಧೀಕ್ಷಕ. 
* ಅಖಿಲೇಂದ್ರ ಮಿಶ್ರಾ - ಠಾಕೂರ್.
* ವಿ. ಮನೋಹರ್ - ಗೀತಾ ಅವರ ತಂದೆ.
* ಸೀತಾ ಕೋಟೆ - ಗೀತಾಳ ತಾಯಿ.
* ಸಾಧು ಕೋಕಿಲ - ವಿರಾಜನ ಮನೆಯಲ್ಲಿ ಸೇವಕ.
* ಚಿಕ್ಕಣ್ಣ - ವಿರಾಜನ ಮನೆಯಲ್ಲಿ ಸೇವಕ.
* ಮಿತ್ರಾ - ಕರೀಮಾಲೆ, ವಿರಾಜ್ ಅವರ ಸ್ನೇಹಿತ.
* ಹರಿಣಿ ಚಂದ್ರ - ವಿರಾಜ್ ಅವರ ಚಿಕ್ಕಮ್ಮ.
* ಹರಿಪ್ರಿಯಾ - ನೃತ್ಯ, "1234 ಶಿಳ್ಳೆ ಹೊಡಿ" ಹಾಡಿನಲ್ಲಿ.
## ಸಂಗೀತ
ರವಿ ಬಸ್ರೂರ್ ಈ ಚಲನಚಿತ್ರಕ್ಕೆ ಸಂಗೀತ ಸಂಯೋಜಿಸಿದ್ದಾರೆ. ಈ ಚಲನಚಿತ್ರದ ಸಂಗೀತವನ್ನು ಪುನೀತ್ ರಾಜ್‍ಕುಮಾರ್ ಒಡೆತನದ ಪಿ.ಆರ್.ಕೆ ಆಡಿಯೊ ಖರೀದಿಸಿತ್ತು. ಈ ಚಲನಚಿತ್ರದ ಸಂಗೀತವನ್ನು ೨೪ ನವೆಂಬರ್ ೨೦೧೭ ರಂದು ಪಿ.ಆರ್.ಕೆ ಆಡಿಯೊ ಬಿಡುಗಡೆಗೊಳಿಸಿತು.

## ಉಲ್ಲೇಖಗಳು

## ಕೋಂಡಿಗಳು
ಅಧಿಕೃತ ವೆಬ್ಸೈಟ್ 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು
ಇಷ್ಟಿ

**ಇಷ್ಟಿ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ವೈದಿಕ ಮಂತ್ರಗಳ ಪಠಣವು ಜೊತೆಗೂಡಿರುವ ಅರ್ಪಣೆಗಳ ಒಂದು ಧರ್ಮಾಚರಣೆಯಾದ ಯಾಗ
* ಒಂದು ಅಥವಾ ಹೆಚ್ಚು ದೇವತೆಗಳನ್ನು ಸತ್ಕರಿಸಲು, ಗೌರವಿಸಲು ಮತ್ತು ಆರಾಧಿಸಲು, ಅಥವಾ ಒಂದು ಘಟನೆಯನ್ನು ಆಧ್ಯಾತ್ಮಿಕವಾಗಿ ನೆರವೇರಿಸಲು ಹಿಂದೂಗಳಿಂದ ಆಚರಿಸಲಾಗುವ ಒಂದು ಪ್ರಾರ್ಥನಾ ಕ್ರಿಯಾವಿಧಿಯಾದ ಪೂಜೆ
ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆ

ಭಾರತದ ಕೃಷಿಯಲ್ಲಿ ನಿಯಮಿತ ಸಂಪನ್ಮೂಲಗಳನ್ನು ಬಳಸಿಕೊಂಡು ಹೆಚ್ಚಿನ ಇಳುವರಿ ಪಡೆಯುವ ಕೃಷಿ ವಿಧಾನಗಳನ್ನು ಉತ್ತೇಜಿಸಲು ಭಾರತ ಕೇಂದ್ರ ಸರ್ಕಾರದಿಂದ ಜಾರಿಯಾಗಿರುವ ಯೋಜನೆಯೇ ಪ್ರಧಾನ ಮಂತ್ರಿ ಕೃಷಿ ಸಿಂಚಾಯಿ ಯೋಜನೆ. ಈ ಯೋಜನೆಗಾಗಿ ೨೦೧೫ - ೧೬ ರ ಸಾಲಿನ ಬಜೆಟ್ ನಲ್ಲಿ ೫೩೩ ಕೋಟಿ ರೂಪಾಯಿಗಳನ್ನು ಮೀಸಲಿಡಲಾಗಿತ್ತು. ಬಜೆಟ್ ನಲ್ಲಿ ಈ ಮೊತ್ತದ ಹಣ ಮೀಸಲಿಡುವ ಬಗ್ಗೆ ನಿರ್ಧಾರವಾಗಿದ್ದು ೨೦೧೫ ರ ಜುಲೈ ೧ ರಂದು ನಡೆದ ಸಂಪುಟ ಸಮಿತಿಯ ಆರ್ಥಿಕ ವ್ಯವಹಾರಗಳ ಸಭೆಯಲ್ಲಿ, ಆ ಸಭೆಯ ಅಧ್ಯಕ್ಷತೆಯನ್ನು ಭಾರತದ ಪ್ರಧಾನಮಂತ್ರಿಗಳಾದ ಶ್ರೀ. ನರೇಂದ್ರ ಮೋದಿಯವರು ವಹಿಸಿದ್ದರು. 

ಈ ಯೋಜನೆಗೆ ಐದು ವರ್ಷಗಳ (೨೦೧೫-೧೬ ರಿಂದ ೨೦೧೯-೨೦) ಅವಧಿಗೆ ಸುಮಾರು ೫೦೦೦೦ ಕೋಟಿ ರೂಪಾಯಿ ವೆಚ್ಚ ಮಾಡಲು ಅನುಮೋದನೆ ದೊರೆಯಿತು. ಈ ಯೋಜನೆಯ ಮುಖ್ಯ ಅಂಶಗಳು,
* ಕೃಷಿ ಭೂಮಿಯ ಮಟ್ಟದಲ್ಲಿ ನೀರಾವರಿಗಾಗಿ ತಗಲುವ ವೆಚ್ಚವನ್ನು ಸರಳೀಕರಿಸುವುದು/ಕನಿಷ್ಠಗೊಳಿಸುವುದು. 
* ಹೆಚ್ಚಿನ ಕೃಷಿ ಭೂಮಿಯನ್ನು ನೀರಾವರಿ ವಿಧಾನಗಳಿಗೆ ಒಳಪಡುವಂತೆ ಮಾಡುವುದು
* ನೀರಾವರಿ ಜಮೀನಿನಲ್ಲಿ ಬಳಸುವ ನೀರು ಸಮರ್ಥವಾಗಿ ಜಮೀನಿಗೆ ಮಾತ್ರ ಬಳೆಕೆಯಾಗುವಂತೆ ನೀರಾವರಿ ಮಾದರಿಯಲ್ಲಿ ದಕ್ಷತೆಯ ಬಗ್ಗೆ ಕಾಳಜಿ ವಹಿಸುವುದು
* ಹನಿ ನೀರಾವರಿ ಪದ್ಧತಿಯಂತಹ ವೈಜ್ಞಾನಿಕ ನೀರಾವರಿ ವಿಧಾನಗಳನ್ನು ಹಾಗು ನೀರಿನ ನಿಯಮಿತ ಉಪಯೋಗದ ಇನ್ನಿತರ ನೀರಾವರಿ ಮಾದರಿಗಳನ್ನು ಉತ್ತೇಜಿಸುವುದು
* ಕೃಷಿ ಭೂಮಿಗೆ ಸಮೀಪವಿರುವ ಅಥವಾ ಕೃಷಿ ಭೂಮಿಯಲ್ಲಿಯೇ ಇರುವ ಜಲಮೂಲಗಳನ್ನು ಅಥವಾ ಅಂತರ್ಜಲ ಮೂಲಗಳನ್ನು ಮರುಪೂರಣಗೊಳಿಸುವ ಪದ್ಧತಿಗಳಿಗೆ ಜೀವ ತುಂಬುವುದು ಹಾಗು ನೀರು ಇಂಗಿಸುವ ವಿಧಾನಗಳ ಬಗ್ಗೆ ಮನವರಿಕೆ ಮಾಡಿಕೊಡುವುದು. 

## ಉದ್ದೇಶ
* ಕೃಷಿ ಭೂಮಿವಾರು ನೀರಾವರಿ ಬಂಡವಾಳವನ್ನು ಆಕರ್ಷಿಸುವುದು. 
* ದೇಶದ ನೀರಾವರಿ ವಿಚಾರದಲ್ಲಿ ಕೃಷಿ ಭೂಮಿಗಳನ್ನು ವಿಸ್ತರಿಸುವುದು ಹಾಗು ಈಗಿರುವ ಕೃಷಿ ಭೂಮಿಗಳನ್ನು ಅಭಿವೃದ್ಧಿಗೊಳಿಸುವುದು.  
* ಮಳೆ ಕೊಯ್ಲು ಪದ್ಧತಿಯಿಂದ ಉಳಿಸಿದ ನೀರನ್ನು ಕೃಷಿಗೆ ಬಳಸುವ ವಿಧಾನವನ್ನು ಉತ್ತೇಜಿಸುವ ಮೂಲಕ ನೀರು ಪೋಲಾಗುವುದನ್ನು ತಡೆಗಟ್ಟುವುದು. 

ಇದಿಷ್ಟೇ ಅಲ್ಲದೆ ಈ ಯೋಜನೆಯು ಆಡಳಿತ ವ್ಯವಸ್ಥೆಯಲ್ಲಿನ ಮಂತ್ರಿಗಳನ್ನು, ಸರ್ಕಾರಿ ಸಚಿವಾಲಯಗಳನ್ನು, ಸಂಘ ಸಂಸ್ಥೆಗಳನ್ನು, ಸಂಶೋಧನೆ ಹಾಗು ಹಣಕಾಸು ಸಂಸ್ಥೆಗಳನ್ನು ಒಡಗೂಡಿಸಿಕೊಂಡು ಕೃಷಿ ನೀರಾವರಿಗೆ ಸಂಬಂಧ ಪಟ್ಟಂತೆ ವಿಶೇಷ ವಿಧಾನಗಳನ್ನು ಹಾಗು ಮಾದರಿಗಳನ್ನು ವಿನ್ಯಾಸ ಪಡಿಸಿ ಅವುಗಳನ್ನು ಕೃಷಿಯಲ್ಲಿ ಅಳವಡಿಸಿಕೊಳ್ಳುವ ಮೂಲಕ ನೀರಿನ ಪೋಲು ತಡೆಯುವುದು ಹಾಗು ಮಳೆ ನೀರಿನ ಬಳಕೆ ಮಾಡಿಕೊಳ್ಳುವಂತೆ ಉತ್ತೇಜಿಸುವುದು ಕೃಷಿ ಸಿಂಚಾಯಿ ಯೋಜನೆಯ ಬಹು ಮುಖ್ಯ ಜವಾಬ್ದಾರಿಯು ಹಾಗು ಗುರಿಯೂ ಆಗಿದೆ. ಎಲ್ಲ ರಂಗಗಳಲ್ಲೂ ನೀರಿನ ನಿಯಮಿತ ಬಳಕೆಯಾಗಿ ನೀರಿಗೆ ತಗಲುವ ವೆಚ್ಚ ಕಡಿತಗೊಳಿಸುವ ಮೂಲಕ ಆದಾಯ ವೃದ್ಧಿಗೆ ಮುಂದಾಗುವುದೇ ಈ ಯೋಜನೆಯ ಆಕಾಂಕ್ಷೆಯಾಗಿದೆ. 

ಮೋರ್ ಕ್ರಾಪ್ ಪರ್ ಡ್ರಾಪ್ ' ಪ್ರತೀ ಹನಿಗೆ ಹೆಚ್ಚು ಬೆಳೆ' ಎನ್ನುವ ಸಂದೇಶವನ್ನು ಇಟ್ಟುಕೊಂಡು ಯೋಜನೆಯನ್ನು ಜಾರಿ ಮಾಡಲಾಗಿದೆ. 

## ಬಾಹ್ಯ ಸಂಪರ್ಕಗಳು
* ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಯ ಅಧೀಕೃತ ವೆಬ್ಸೈಟ್
* ಕೇಂದ್ರ ಸರ್ಕಾರ ಪ್ರಧಾನ ಮಂತ್ರಿ ಕೃಷಿ ಸಿಂಚಾಯಿ ಯೋಜನೆಗೆ ೫೩೦೦ ಕೋಟಿ ಬಿಡುಗಡೆ ಮಾಡಿದ ಕುರಿತ ಡಿ ಎನ್ ಎ ವರದಿ.
* ವಿಕಾಸ್ ಪೀಡಿಯಾ ದಲ್ಲಿನ ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಗೆ ಸಂಬಂಧಿಸಿದ ಕನ್ನಡ ಮಾಹಿತಿ.
* ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಯ ಪೋಸ್ಟ್ ಕಾರ್ಡ್ ವೆಬ್ ತಾಣದ ಕನ್ನಡ ವರದಿ.
* ಪ್ರಧಾನಮಂತ್ರಿ ಕೃಷಿ ಸಿಂಚಾಯಿ ಯೋಜನೆಯ ಉದಯವಾಣಿ ದೈನಿಕದ ಕನ್ನಡ ವರದಿ.

## ಉಲ್ಲೇಖಗಳು
ವರ್ಗ:ಸರಕಾರದ ಯೋಜನೆಗಳು
ಛೋಲೆ ಭಟೂರೆ

**ಛೋಲೆ ಭಟೂರೆ** ಚನಾ ಮಸಾಲಾ (ಖಾರದ ಬಿಳಿ ಕಡಲೆ) ಮತ್ತು ಭಟೂರಾ (ಮೈದಾದಿಂದ ತಯಾರಿಸಲಾದ ಕರಿದ ಪೂರಿಯಂಥ ಖಾದ್ಯ) ಸಂಯೋಜನೆಯಾದ ಪಂಜಾಬಿ ಪಾಕಪದ್ಧತಿಯ ಒಂದು ಖಾದ್ಯ/ಭಕ್ಷ್ಯ.

ಛೋಲೆ ಭಟೂರೆಯನ್ನು ಹಲವುವೇಳೆ ಬೆಳಿಗ್ಗೆ ತಿಂಡಿಯಾಗಿ ತಿನ್ನಲಾಗುತ್ತದೆ, ಕೆಲವೊಮ್ಮೆ ಲಸ್ಸಿಯ ಜತೆಗೂಡಿಯೂ ತಿನ್ನಲ್ಪಡುತ್ತದೆ. ಆದರೆ ಇದು ಬೀದಿ ಆಹಾರವಾಗಿಯೂ ಇರಬಹುದು ಅಥವಾ ಸಂಪೂರ್ಣ ಊಟವಾಗಿಯೂ ಇರಬಹುದು, ಮತ್ತು ಜೊತೆಗೆ, ಉದಾಹರಣೆಗೆ, ಈರುಳ್ಳಿ ಚೂರುಗಳು, ಗಜ್ಜರಿ ಉಪ್ಪಿನಕಾಯಿ, ಹಸಿರು ಚಟ್ನಿ ಮತ್ತು ಉಪ್ಪಿನಕಾಯಿಯನ್ನೂ ಬಡಿಸಬಹುದು.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ದಾಬೇಲಿ

thumb

**ದಾಬೇಲಿ** (**ಕಚ್ಛಿ ದಾಬೇಲಿ**) ಗುಜರಾತ್‍ನ ಕಚ್‍ನಲ್ಲಿ ಹುಟ್ಟಿಕೊಂಡ ಭಾರತದ ಒಂದು ಜನಪ್ರಿಯ ಲಘು ಆಹಾರ. ಇದು ಬೇಯಿಸಿದ ಆಲೂಗಡ್ಡೆಗಳನ್ನು ವಿಶೇಷ ದಾಬೇಲಿ ಮಸಾಲಾದೊಂದಿಗೆ ಮಿಶ್ರಣ ಮಾಡಿ ತಯಾರಿಸಲ್ಪಟ್ಟ ಒಂದು ಖಾರದ ತಿಂಡಿ. ಈ ಮಿಶ್ರಣವನ್ನು ಲಡಿ ಪಾವ್‍ನಲ್ಲಿ ಹಾಕಿ, ಹುಣಸೆ, ಖರ್ಜೂರ, ಬೆಳ್ಳುಳ್ಳಿ, ಕೆಂಪು ಮೆಣಸಿನಕಾಯಿ ಇತ್ಯಾದಿಗಳಿಂದ ತಯಾರಿಸಲ್ಪಟ್ಟ ಚಟ್ನಿಗಳೊಂದಿಗೆ ಬಡಿಸಲಾಗುತ್ತದೆ. ಇದನ್ನು ದಾಳಿಂಬೆ ಬೀಜ ಮತ್ತು ಹುರಿದ ಕಡಲೇಕಾಯಿಯಿಂದ ಅಲಂಕರಿಸಲಾಗುತ್ತದೆ. ಸರಾಸರಿಯಾಗಿ, ಕಚ್‍ನಾದ್ಯಂತ ಪ್ರತಿದಿನ ೨೦ ಲಕ್ಷ ದಾಬೇಲಿಗಳನ್ನು ಸೇವಿಸಲಾಗುತ್ತದೆ.

ದಾಬೇಲಿ ಎಂದರೆ ಗುಜರಾತಿ ಭಾಷೆಯಲ್ಲಿ ಅಕ್ಷರಶಃ ಒತ್ತಿದ್ದು ಎಂದು. ಇದನ್ನು ಮಾಂಡ್ವಿಯ ನಿವಾಸಿ ಕೇಶವ್‍ಜಿ ಗಭಾ ಚುಡಸಾಮಾ ಆವಿಷ್ಕರಿಸಿದರು ಎಂದು ಹೇಳಲಾಗಿದೆ. ಇಂದು ಕೂಡ ಈ ನಗರದಲ್ಲಿ ತಯಾರಿಸಲ್ಪಟ್ಟ ದಾಬೇಲಿ ಮಸಾಲೆಯು ಅತ್ಯಂತ ವಿಶ್ವಾಸಾರ್ಹ ಎಂದು ಹೇಳಲಾಗುತ್ತದೆ. ಇಲ್ಲಿ ತಯಾರಾದ ದಾಬೇಲಿಯನ್ನು ಕಚ್ಛಿ ದಾಬೇಲಿ ಎಂದು ಕರೆಯಲಾಗುತ್ತದೆ.

ದಾಬೇಲಿಯನ್ನು ತಯಾರಿಸಲು ದಾಬೇಲಿ ಮಸಾಲೆ, ಸಿಹಿ ಚಟ್ನಿ ಮತ್ತು ಸ್ವಲ್ಪ ನೀರನ್ನು (ಸುಮಾರು ೧ ಟೀ ಚಮಚ) ಒಂದು ಪಾತ್ರೆಯಲ್ಲಿ ಮಿಶ್ರಣ ಮಾಡಿ ಚೆನ್ನಾಗಿ ಸೇರಿಸಿ. ನಾನ್-ಸ್ಟಿಕ್ ಪ್ಯಾನ್‍ನಲ್ಲಿ ಎಣ್ಣೆಯನ್ನು ಕಾಯಿಸಿ, ತಯಾರಿಸಿದ ದಾಬೇಲಿ ಮಸಾಲೆ ಮಿಶ್ರಣವನ್ನು ಸೇರಿಸಿ ಮಧ್ಯಮ ಉರಿಯಲ್ಲಿ ೧ ನಿಮಿಷ ಬೇಯಿಸಿ, ಬೇಯಿಸುವಾಗ ನಿರಂತರವಾಗಿ ಕೈಯಾಡಿಸುತ್ತಿರಿ. ಬನ್ ಅನ್ನು ಪ್ಯಾನ್ ಮೇಲೆ ಬಿಸಿಮಾಡಿ ಅದರೊಳಗೆ ಬೇಯಿಸಿದ ಆಲೂಗಡ್ಡೆ ಮಿಶ್ರಣ, ದಾಬೇಲಿ ಮಸಾಲೆ ಮತ್ತು ಚಟ್ನಿಯ ಹೂರಣವನ್ನು ತುಂಬಿಸಲಾಗುತ್ತದೆ.

ಈ ಖಾದ್ಯದ ಮುಖ್ಯ ಘಟಕಾಂಶವಾದ ದಾಬೇಲಿ ಮಸಾಲೆಯು ಭಾರತದಾದ್ಯಂತ ಬಹುತೇಕ ನಗರಗಳಲ್ಲಿ ಸುಲಭವಾಗಿ ಲಭ್ಯವಿದೆ ಮತ್ತು ವಿವಿಧ ಬ್ರ್ಯಾಂಡ್ ಹೆಸರುಗಳಲ್ಲಿ ಮಾರಾಟವಾಗುತ್ತದೆ. ಆದರೆ ಇದರ ಉತ್ಪಾದನೆ ಮುಖ್ಯವಾಗಿ ಕಚ್‍ನಲ್ಲಿ ಆಗುತ್ತದೆ. ಮಾಂಡ್ವಿ ಮತ್ತು ಭುಜ್‍ನಲ್ಲಿ ತಯಾರಿಸಲಾದ ದಾಬೇಲಿ ಮಸಾಲೆಯನ್ನು ಜನರು ಅದರ ರುಚಿ ಮತ್ತು ಜನಾಂಗೀಯತೆಗೆ ಇಷ್ಟಪಡುತ್ತಾರೆ. ದಾಬೇಲಿ ಮಸಾಲೆಯು ಒಣ ಮೆಣಸಿನಕಾಯಿ, ಕರಿ ಮೆಣಸಿನ ಪುಡಿ, ಒಣ ಕೊಬ್ಬರಿ, ಉಪ್ಪು, ಲವಂಗ, ದಾಲ್ಚಿನ್ನಿ, ಹವೀಜ, ಜೀರಿಗೆ, ಅರಿಶಿನ, ಏಲಕ್ಕಿ, ನಕ್ಷತ್ರ ಮೊಗ್ಗು, ಸೈಂಧವ ಲವಣ, ಪಲಾವ್ ಎಲೆ ಮತ್ತು ಇತರ ಗರಂ ಮಸಾಲೆಗಳೊಂದಿಗೆ ತಯಾರಿಸಲ್ಪಟ್ಟ ಒಂದು ಒಣ ಮಿಶ್ರಣ. ಇದನ್ನು ವಿಶೇಷವಾಗಿ ತಯಾರಿಸಲಾಗುತ್ತದೆ. ಒಮ್ಮೆ ತಯಾರಿಸಲಾದ ಅಥವಾ ಅಂಗಡಿಯಿಂದ ಖರೀದಿಸಲಾದ ದಾಬೇಲಿ ಮಸಾಲೆಯನ್ನು ಆರರಿಂದ ಹನ್ನೆರಡು ತಿಂಗಳು ಸಂಗ್ರಹಿಸಿಟ್ಟುಕೊಂಡು ಬಳಸಬಹುದು.

ಸಿದ್ಧವಾದ ದಾಬೇಲಿ ಮಸಾಲೆ, ಮೊದಲೇ ತಯಾರಿಸಿ ಇಟ್ಟುಕೊಂಡ ಚಟ್ನಿಗಳು, ಸುಲಭವಾಗಿ ಲಭ್ಯವಾದ ಸೇವ್, ಹುರಿದ ಕಡಲೆಕಾಯಿ, ದಾಳಿಂಬೆ ಮತ್ತು ಬೇಯಿಸಿದ ಆಲೂಗಡ್ಡೆಯಿಂದ, ದಾಬೇಲಿಯನ್ನು ತಯಾರಿಸಲು ೫-೮ ನಿಮಿಷಕ್ಕಿಂತ ಹೆಚ್ಚು ಬೇಕಾಗಿಲ್ಲ ಮತ್ತು ಹಾಗೇಯೇ ಒಂದು ಜನಪ್ರಿಯ ಭಾರತೀಯ ತ್ವರಿತ ಆಹಾರವಾಗಿದೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ನೋಟೀಸು

**ನೋಟೀಸು** ಎಂದರೆ ಒಬ್ಬ ಕಕ್ಷಿಗೆ ತಮ್ಮ ಹಕ್ಕುಗಳು, ಕರ್ತವ್ಯಗಳ ಮೇಲೆ ಪ್ರಭಾವ ಬೀರುವ ಕಾನೂನು ಪ್ರಕ್ರಿಯೆಯ ಅರಿವಿರಬೇಕು ಎಂಬ ಆವಶ್ಯಕತೆಯನ್ನು ವಿವರಿಸುವ ಕಾನೂನು ಸಂಬಂಧಿ ಪರಿಕಲ್ಪನೆ. ಹಲವಾರು ಪ್ರಕಾರದ ನೋಟೀಸುಗಳಿವೆ: ಸಾರ್ವಜನಿಕ ನೋಟೀಸು (ಅಥವಾ ಕಾನೂನಾತ್ಮಕ ನೋಟೀಸು), ವಾಸ್ತವಿಕ ನೋಟೀಸು, ರಚನಾತ್ಮಕ ನೋಟೀಸು, ಮತ್ತು ಸೂಚಿತ ನೋಟೀಸು.

ಸಾಮಾನ್ಯ ಕಾನೂನಿನಲ್ಲಿ, ನೋಟೀಸು ಕಾನೂನು ವಿಧಾನದಲ್ಲಿ ಮೂಲಭೂತ ತತ್ವವಾಗಿದೆ. ಈ ಸಂದರ್ಭದಲ್ಲಿ, ಕಾನೂನು ವಿಧಾನವು ಪ್ರತಿವಾದಿಗೆ ದೂರಿನಲ್ಲಿರುವ, ಅಥವಾ ಅಂತಹ ಇತರ ವಾದದಲ್ಲಿನ, ಆರೋಪಗಳನ್ನು ವಿಧ್ಯುಕ್ತವಾಗಿ ಸೂಚಿಸುತ್ತದೆ. ನೋಟೀಸು ಮೂಲಭೂತವಾಗಿರುವುದರಿಂದ, ಒಂದು ವಾದವು ಪ್ರತಿವಾದಿಗೆ ವಿಧ್ಯುಕ್ತವಾಗಿ ಸೂಚನೆ ನೀಡುವಲ್ಲಿ ವಿಫಲವಾದರೆ ನ್ಯಾಯಾಲಯವು ಆ ವಾದವನ್ನು ದೋಷಯುಕ್ತವೆಂದು ತೀರ್ಮಾನಿಸಬಹುದು.

ಒಂದು ಸಿವಿಲ್ ಪ್ರಕರಣದಲ್ಲಿ, ಹಾಜರಿ ಕರೆಯನ್ನು ನೀಡುವುದರ ಮೂಲಕ ಪ್ರತಿವಾದಿಯ ಮೇಲೆ ವೈಯಕ್ತಿಕ ಅಧಿಕಾರವನ್ನು ಪಡೆಯಲಾಗುತ್ತದೆ. ಹಾಜರಿ ಕರೆಯನ್ನು ವೈಯಕ್ತಿಕವಾಗಿ ತಲುಪಿಸುವ ಮೂಲಕ ಅಥವಾ ವ್ಯಕ್ತಿಗೆ ಅಥವಾ ವ್ಯಕ್ತಿಯ ಅಧಿಕೃತ ಏಜಂಟಿಗೆ ಲಿಖಿತ ಹಾಜರಿ ಆದೇಶದ ಮೂಲಕ ಕಾನೂನಾತ್ಮಕ ನೀಡಿಕೆಯನ್ನು ಸಾಧಿಸಬಹುದು. ಕಾನೂನಾತ್ಮಕ ನೀಡಿಕೆಯನ್ನು ಬದಲಿ ಸಾಧನಗಳಿಂದಲೂ ಮಾಡಬಹುದು; ಉದಾಹರಣೆಗೆ, ಅನೇಕ ನ್ಯಾಯವ್ಯಾಪ್ತಿಗಳಲ್ಲಿ, ಹಾಜರಿ ಕರೆಯನ್ನು ಪ್ರತಿವಾದಿಯ ನಿವಾಸ ಅಥವಾ ವ್ಯವಹಾರ ಸ್ಥಳದಲ್ಲಿ ಸೂಕ್ತ ವಯಸ್ಸು ಮತ್ತು ವಿವೇಚನೆಯಿರುವ ವ್ಯಕ್ತಿಗೆ ನೀಡಬಹುದು. ಸಂಸ್ಥೆಗಳ ಮೇಲೆ ಅಧಿಕಾರವನ್ನು ಹಲವುವೇಳೆ ಅಂತಹ ವಿಧಾನವನ್ನು ಪಡೆಯಲು ಅಧಿಕಾರವಿರುವ ಸರ್ಕಾರಿ ಸಂಸ್ಥೆಯ ಮೂಲಕ ಪಡೆಯಲಾಗುತ್ತದೆ.

ನ್ಯಾಯಾಲಯವು ಒಬ್ಬ ಹೊರ-ರಾಜ್ಯದ ಅಥವಾ ವಿದೇಶದ ಪ್ರತಿವಾದಿ ಮೇಲೆ ಹೊರ-ರಾಜ್ಯ ಸಂಬಂಧಿ ಕಾಯಿದೆ ಬಳಸಿ ವೈಯಕ್ತಿಕ ಅಧಿಕಾರವನ್ನು ಆಧರಿಸಿದರೆ, ನ್ಯಾಯಾಲಯವು ಎಚ್ಚರಿಕೆಯಿಂದ ಪ್ರತಿವಾದಿಗೆ ತಿಳಿಪಡಿಸಲು ಸಾಧನವನ್ನು ಆಯ್ಕೆ ಮಾಡಬೇಕಾಗುತ್ತದೆ, ಏಕೆಂದರೆ ನ್ಯಾಯವಾದ ಪ್ರಕ್ರಿಯೆಯ ನೋಟೀಸಿನ ಅಗತ್ಯವನ್ನು ಅನುಸರಿಸಬೇಕಾಗುತ್ತದೆ. ಕೆಲವೊಮ್ಮೆ ಇದನ್ನು ರಾಜ್ಯದಲ್ಲಿ ಸ್ಥಿತವಾಗಿರುವ ಪ್ರತಿವಾದಿಯ ಸೇವಾ ಏಜಂಟುಗಳು ಮಾಡುತ್ತಾರೆ. ಯಾವಾಗಲೂ ಹೊರರಾಜ್ಯದ ಪ್ರತಿವಾದಿಗಳನ್ನು ಸುಲಭವಾಗಿ ಪತ್ತೆಹಚ್ಚಲು ಆಗುವುದಿಲ್ಲವಾದ್ದರಿಂದ, ಕೆಲವು ರಾಜ್ಯ ಅಥವಾ ಸ್ಥಳೀಯ ಕಾನೂನುಗಳು ಪ್ರಕಟಣೆ ಮೂಲಕ ನೋಟೀಸು ನೀಡಿಕೆಗೆ ಅನುಮತಿಸಬಹುದು. ಇದರ ಒಂದು ಉದಾಹರಣೆಯೆಂದರೆ ಪ್ರತಿವಾದಿಯು ವಾಸಿಸುತ್ತಿದ್ದಾನೆ ಎಂದು ನಂಬಲಾದ ಸ್ಥಳದಲ್ಲಿ ಪ್ರಕಟಣೆಗೊಳ್ಳುವ ಸುದ್ದಿಪತ್ರಿಕೆಯಲ್ಲಿ ಮೊಕದ್ದಮೆಯ ನೋಟೀಸನ್ನು ಮುದ್ರಿಸುವುದು. ನ್ಯಾಯಾಲಯದಲ್ಲಿ ಪ್ರತಿವಾದಿಯು ಹಾಜರಾಗಲು ವಿಫಲವಾದರೆ ಅವನ ವಿರುದ್ಧ ಗೈರುಹಾಜರಿ ತೀರ್ಪು ಆಗುವ ಕಾರಣದಿಂದ, ನ್ಯಾಯವಾದ ಪ್ರಕ್ರಿಯೆಯನ್ನು ಪೂರೈಸಲು ಪ್ರತಿವಾದಿಗೆ ವಾಸ್ತವಿಕ ನೋಟೀಸನ್ನು ಕೊಡುವ ಮೊದಲು ಅಂತಹ ಕ್ರಮಗಳನ್ನು ಸಾಕಷ್ಟು ಲೆಕ್ಕಮಾಡಬೇಕಾಗುತ್ತದೆ.

ವರ್ಗ:ಕಾನೂನು ಪದಗಳು
ಇಸಬು

thumb|ಕೈಮೇಲೆ ಆಗಿರುವ ಇಸಬು

**ಇಸಬು** ಚರ್ಮದ ಉರಿಯೂತವನ್ನು ಉಂಟುಮಾಡುವ ರೋಗಗಳ ಒಂದು ಗುಂಪು. ತುರಿಕೆ, ಕೆಂಪು ಚರ್ಮ ಮತ್ತು ಗಂದೆ ಈ ರೋಗಗಳ ಲಕ್ಷಣಗಳಾಗಿರುತ್ತವೆ. ಅಲ್ಪಾವಧಿಯ ಪ್ರಕರಣಗಳಲ್ಲಿ ಸಣ್ಣ ಬೊಕ್ಕೆಗಳು ಆಗಬಹುದು, ಮತ್ತು ದೀರ್ಘಾವಧಿಯ ಪ್ರಕರಣಗಳಲ್ಲಿ ಚರ್ಮವು ಗಟ್ಟಿಯಾಗಬಹುದು. ಒಳಗೊಂಡ ಚರ್ಮದ ಪ್ರದೇಶ ಸಣ್ಣ ಭಾಗದಿಂದ ಹಿಡಿದು ಇಡೀ ದೇಹದವರೆಗೆ ಬದಲಾಗಬಹುದು.

ಇಸಬು ಚರ್ಮದ ಸ್ಥಿತಿಗಳ ಒಂದು ಗುಂಪು. ಇದರಲ್ಲಿ ಆ್ಯಟಪಿ ಸಂಬಂಧಿ ಇಸಬು, ಅಲರ್ಜಿ ಸಂಬಂಧಿ ಸಂಪರ್ಕ ಇಸಬು, ಉದ್ರೇಕಕಾರಿ ಸಂಪರ್ಕ ಇಸಬು, ಮತ್ತು ಸ್ತಂಭನ ಇಸಬು ಸೇರಿವೆ. ಹಲವುವೇಳೆ ಇಸಬಿನ ನಿಖರ ಕಾರಣ ಅಸ್ಪಷ್ಟವಾಗಿರುತ್ತದೆ. ಪ್ರಕರಣಗಳಲ್ಲಿ ಕಿರಿಕಿರಿ/ಕೆರಳಿಕೆ, ಅಲರ್ಜಿ, ಮತ್ತು ಸಾಮಾನ್ಯವಲ್ಲದ ಸಿರೆಯ ಮೂಲಕ ಹರಿವಿನ ಸಂಯೋಜನೆ ಸೇರಿರಬಹುದು. ಇಸಬಿನ ಪ್ರಕಾರವನ್ನು ಸಾಮಾನ್ಯವಾಗಿ ವ್ಯಕ್ತಿಯ ಇತಿಹಾಸ ಮತ್ತು ಗಂದೆಯ ಸ್ಥಳದಿಂದ ನಿರ್ಧರಿಸಲಾಗುತ್ತದೆ. ಉದಾಹರಣೆಗೆ, ಹಲವುವೇಳೆ ಉದ್ರೇಕಕಾರಿ ಇಸಬು ಆಗಾಗ್ಗೆ ತಮ್ಮ ಕೈಗಳನ್ನು ಒದ್ದೆ ಮಾಡಿಕೊಳ್ಳುವ ಜನರಲ್ಲಿ ಉಂಟಾಗುತ್ತದೆ. ಅಲರ್ಜಿ ಸಂಬಂಧಿ ಸಂಪರ್ಕ ಇಸಬು ಚರ್ಮದಲ್ಲಿ ಅತಿಸಂವೇದನಶೀಲತಾ ಪ್ರತಿಕ್ರಿಯೆಯನ್ನು ಉಂಟುಮಾಡುವ ಅಲರ್ಜಿಕಕ್ಕೆ ಒಡ್ಡಿಕೆಯಿಂದ ಉಂಟಾಗುತ್ತದೆ.

ಆ್ಯಟಪಿ ಸಂಬಂಧಿ ಇಸಬಿನ ಚಿಕಿತ್ಸೆಯನ್ನು ಸಾಮಾನ್ಯವಾಗಿ ಆರ್ದ್ರಕಾರಿಗಳು ಮತ್ತು ಸ್ಟೀರಾಯ್ಡ್ ಕ್ರೀಮ್‍ಗಳಿಂದ ಮಾಡಲಾಗುತ್ತದೆ. ಸ್ಟೀರಾಯ್ಡ್ ಕ್ರೀಮ್‍ಗಳು ಸಾಮಾನ್ಯವಾಗಿ ಮಧ್ಯಮದಿಂದ ಹೆಚ್ಚು ಶಕ್ತಿಯದ್ದಾಗಿರಬೇಕು ಮತ್ತು ಅಡ್ಡಪರಿಣಾಮಗಳು ಆಗುವುದರಿಂದ ಇವನ್ನು ಒಂದು ಸಲಕ್ಕೆ ಎರಡು ವಾರಗಳಿಗಿಂತ ಕಡಿಮೆ ಸಮಯ ಬಳಸಬೇಕು. ಚರ್ಮದ ಸೋಂಕಿನ ಚಿಹ್ನೆಗಳಿದ್ದರೆ ಪ್ರತಿಜೀವಿಕಗಳು ಬೇಕಾಗಬಹುದು. ಸಂಪರ್ಕ ಇಸಬನ್ನು ಸಾಮಾನ್ಯವಾಗಿ ಅಲರ್ಜಿಕ ಅಥವಾ ಉದ್ರೇಕಕಾರಿಯನ್ನು ತಪ್ಪಿಸುವ ಮೂಲಕ ಇಲಾಜು ಮಾಡಲಾಗುತ್ತದೆ. ನಿದ್ದೆಬರಲು ಮತ್ತು ರಾತ್ರಿಸಮಯದ ಕೆರೆತವನ್ನು ಕಡಿಮೆಮಾಡಲು ಆ್ಯಂಟಿಹಿಸ್ಟಮಿನ್‍ಗಳು ನೆರವಾಗಬಹುದು.

ಇಸಬು ೨೦೧೫ರಲ್ಲಿ ಜಾಗತಿಕವಾಗಿ ೨೪೫ ಮಿಲಿಯ ಜನರನ್ನು ಬಾಧಿಸಿತ್ತು ಎಂದು ಅಂದಾಜುಮಾಡಲಾಗಿತ್ತು. ಆ್ಯಟಪಿ ಸಂಬಂಧಿ ಇಸಬು ಅತಿ ಸಾಮಾನ್ಯ ಪ್ರಕಾರದ್ದಾಗಿದ್ದು ಸಾಮಾನ್ಯವಾಗಿ ಬಾಲ್ಯದಲ್ಲಿ ಆರಂಭವಾಗುತ್ತದೆ. ಅಮೇರಿಕದಲ್ಲಿ ಇದು ಸುಮಾರು ೧೦-೩೦ ಶೇಕಡ ಜನರನ್ನು ಬಾಧಿಸುತ್ತದೆ. ಸಂಪರ್ಕ ಇಸಬು ಪುರುಷರಿಗಿಂತ ಮಹಿಳೆಯರಲ್ಲಿ ಎರಡು ಪಟ್ಟು ಹೆಚ್ಚು ಸಾಮಾನ್ಯವಾಗಿದೆ. ಅಲರ್ಜಿ ಸಂಬಂಧಿ ಸಂಪರ್ಕ ಇಸಬು ಸುಮಾರು ಶೇಕಡ ೭ರಷ್ಟು ಜನರನ್ನು ಯಾವುದೋ ಸಮಯದಲ್ಲಿ ಬಾಧಿಸುತ್ತದೆ.

## ಉಲ್ಲೇಖಗಳು
ವರ್ಗ:ರೋಗಗಳು
ಲೋಕ

[thumb|ವಿಷ್ಣುವಿನ [ವಿಶ್ವರೂಪ. ಮೂರು ಲೋಕಗಳನ್ನು ತೋರಿಸಲಾಗಿದೆ. ಸ್ವರ್ಗ - ಸತ್ಯ ಇಂದ ಭುವರ್ ಲೋಕ (ತಲೆಯಿಂದ ಹೊಟ್ಟೆ), ಭೂಮಿ - ಭೂಲೋಕ (ತೊಡೆಸಂದು), ಭೂಗತ ಲೋಕ - ಅತಳದಿಂದ ಪಾತಾಳ ಲೋಕ (ಕಾಲುಗಳು).]]

**ಲೋಕ** ಎಂದರೆ ಪ್ರಪಂಚ/ಜಗತ್ತು ಎಂಬ ಅರ್ಥಕೊಡುವ ಒಂದು ಸಂಸ್ಕೃತ ಶಬ್ದ.

## ಹಿಂದೂ ಸಂಪ್ರದಾಯ
ಪುರಾಣಗಳು ಮತ್ತು ಅಥರ್ವವೇದದಲ್ಲಿ, ಹದಿನಾಲ್ಕು ಲೋಕಗಳನ್ನು ಹೆಸರಿಸಲಾಗಿದೆ, ಏಳು ಮೇಲಿನ ಲೋಕಗಳು (ವ್ಯಾಹೃತಿಗಳು) ಮತ್ತು ಏಳು ಕೆಳಗಿನ ಲೋಕಗಳು (ಪಾತಾಳಗಳು), ಅವೆಂದರೆ ಮೇಲೆ *ಭೂ*, *ಭುವಸ್*, *ಸ್ವರ*, *ಮಹಸ್*, *ಜನಸ್*, *ತಪಸ್*, ಹಾಗೂ *ಸತ್ಯ* ಮತ್ತು ಕೆಳಗೆ *ಅತಳ*, *ವಿತಳ*, *ಸುತಳ*, *ರಸಾತಳ*, *ತಲಾತಳ*, *ಮಹಾತಳ*, *ಪಾತಾಳ* ಹಾಗೂ *ನರಕ*.

ಲೋಕ ಅಥವಾ ಲೋಕಗಳ ಪರಿಕಲ್ಪನೆ ವೈದಿಕ ಸಾಹಿತ್ಯದಲ್ಲಿ ವಿಕಸನಗೊಳ್ಳುತ್ತದೆ. ಅಲೆಮಾರಿ ಜನರಿಗೆ ಸ್ಥಳ ಅಥವಾ ಜಾಗ ಶಬ್ದವು ಹೊಂದಿರುವ ವಿಶೇಷ ಅರ್ಥಗಳಿಂದ ಪ್ರಭಾವಿತವಾಗಿ, ವೇದದಲ್ಲಿ ಲೋಕ ಶಬ್ದವು ಕೇವಲ ಸ್ಥಳ ಅಥವಾ ಜಗತ್ತು ಎಂಬ ಅರ್ಥ ಹೊಂದಿರಲಿಲ್ಲ, ಬದಲಾಗಿ ಒಂದು ಸಕಾರಾತ್ಮಕ ಮೌಲ್ಯವನ್ನು ಹೊಂದಿತ್ತು: ಅದು ಅದರದ್ದೇ ಆದ ಕಾರ್ಯದ ವಿಶೇಷ ಮೌಲ್ಯವಿರುವ ಧಾರ್ಮಿಕ ಅಥವಾ ಮಾನಸಿಕ ಆಸಕ್ತಿಯ ಸ್ಥಳ ಅಥವಾ ಸ್ಥಾನವಾಗಿತ್ತು.

ಹಾಗಾಗಿ, ಅತ್ಯಂತ ಮುಂಚಿನ ಸಾಹಿತ್ಯದಲ್ಲಿ 'ಲೋಕ' ಎಂಬ ಪರಿಕಲ್ಪನೆಯಲ್ಲಿ ಇಮ್ಮಡಿ ಅಂಶ ಅಂತರ್ಗತವಾಗಿತ್ತು; ಅದೆಂದರೆ, ದೈಶಿಕತೆಯ ಜೊತೆಗೆ ಸಹ ಅಸ್ತಿತ್ವದಲ್ಲಿ ಧಾರ್ಮಿಕ ಅಥವಾ ಮೋಕ್ಷ ಸಿದ್ಧಾಂತ ಸಂಬಂಧಿ ಅರ್ಥವಿತ್ತು. ಇದು ಸ್ಥಾನದ ಕಲ್ಪನೆಯಿಂದ ಸ್ವತಂತ್ರವಾಗಿರಬಲ್ಲದ್ದಾಗಿತ್ತು, ಅಂದರೆ ಒಂದು ಅಭೌತಿಕ ಮಹತ್ವವುಳ್ಳದ್ದು. ವೇದದಲ್ಲಿ ಲೋಕಗಳ ಅತ್ಯಂತ ಸಾಮಾನ್ಯ ಬ್ರಹ್ಮಾಂಡ ಸಂಬಂಧಿ ಪರಿಕಲ್ಪನೆ ತ್ರೈಲೋಕ್ಯ ಅಥವಾ ಮೂರು ಲೋಕಗಳದ್ದಾಗಿತ್ತು: ಆ ಮೂರು ಲೋಕಗಳೆಂದರೆ ಭೂಮಿ, ಆಕಾಶ ಮತ್ತು ಸ್ವರ್ಗ. ಈ ಮೂರರಿಂದ ಬ್ರಹ್ಮಾಂಡವಾಗುತ್ತಿತ್ತು. ಹೀಗೆಂದು ವಿದ್ವಾಂಸೆ ಡೆಬೋರಾ ಸೊಯಿಫ಼ರ್ ಅವರ ಅಭಿಪ್ರಾಯವಾಗಿದೆ.

## ಉಲ್ಲೇಖಗಳು
ವರ್ಗ:ಹಿಂದೂ ವಿಶ್ವವಿಜ್ಞಾನ
ಕಡಿಬಂಡೆ

thumb

ಭೂಗೋಳ ಶಾಸ್ತ್ರ ಮತ್ತು ಭೂವಿಜ್ಞಾನದಲ್ಲಿ, **ಕಡಿಬಂಡೆ** ಎಂದರೆ ಒಂದು ಲಂಬರೇಖೆಯ, ಅಥವಾ ಬಹುತೇಕವಾಗಿ ಲಂಬರೇಖೆಯ, ಬಂಡೆ ಒಡ್ಡಿಕೆ. ಶಿಥಿಲಗೊಳ್ಳುವಿಕೆ ಮತ್ತು ಸವೆತ ಪ್ರಕ್ರಿಯೆಗಳಿಂದ ಸವೆತದ ಭೂರೂಪಗಳಾಗಿ ಕಡಿಬಂಡೆಗಳ ರಚನೆಯಾಗುತ್ತದೆ. ಕಡಿಬಂಡೆಗಳು ಕರಾವಳಿಗಳ ಮೇಲೆ, ಪರ್ವತ ಪ್ರದೇಶಗಳಲ್ಲಿ, ಇಳಿಜಾರುಗಳಲ್ಲಿ ಮತ್ತು ನದಿಗಳ ಉದ್ದದಲ್ಲಿ ಸಾಮಾನ್ಯವಾಗಿರುತ್ತವೆ. ಸಾಮಾನ್ಯವಾಗಿ ಶಿಥಿಲಗೊಳ್ಳುವಿಕೆ ಮತ್ತು ಸವೆತಕ್ಕೆ ನಿರೋಧ ಒಡ್ಡುವ ಬಂಡೆಯಿಂದ ಕಡಿಬಂಡೆಗಳ ರಚನೆಯಾಗುತ್ತವೆ. ಕಡಿಬಂಡೆಗಳಾಗಿ ರೂಪವಾಗುವ ಹೆಚ್ಚು ಸಾಧ್ಯತೆಯುಳ್ಳ ಮಡ್ಡಿ ಶಿಲೆಗಳಲ್ಲಿ ಮರಳುಗಲ್ಲು, ಸುಣ್ಣ ಕಲ್ಲು, ಸೀಮೆಸುಣ್ಣ, ಮತ್ತು ಡೋಲಮೈಟ್ ಸೇರಿವೆ. ಗ್ರಾನೈಟ್ ಮತ್ತು ಬ್ಯಾಸಾಲ್ಟ್‌ನಂತಹ ಅಗ್ನಿಶಿಲೆಗಳು ಕೂಡ ಹಲವುವೇಳೆ ಕಡಿಬಂಡೆಗಳನ್ನು ರಚಿಸುತ್ತವೆ.

ಇಳಿಜಾರು ಮುಖವು ಭೂ ಸ್ತರಭಂಗ ಅಥವಾ ಭೂ ಕುಸಿತದ ಚಲನೆಯಿಂದ, ಅಥವಾ ಭಿನ್ನ ಗಡಸುತನದ ಶಿಲಾಪದರಗಳ ಭೇದಾತ್ಮಕ ಸವೆತದಿಂದ ರೂಪಗೊಳ್ಳುವ ಒಂದು ಬಗೆಯ ಕಡಿಬಂಡೆ.

ಬಹುತೇಕ ಕಡಿಬಂಡೆಗಳು ತಮ್ಮ ತಳಹದಿಯಲ್ಲಿ ಯಾವುದೋ ರೂಪದ ಸಣ್ಣ ಕಲ್ಲುಗಳ ಇಳಿಜಾರನ್ನು ಹೊಂದಿರುತ್ತವೆ. ಶುಷ್ಕ ಪ್ರದೇಶಗಳಲ್ಲಿ ಅಥವಾ ಎತ್ತರದ ಕಡಿಬಂಡೆಗಳ ಕೆಳಗೆ, ಸಾಮಾನ್ಯವಾಗಿ ಪತನವಾದ ಬಂಡೆಯ ಒಡ್ಡಿಕೊಂಡ ಬೆರಕೆ ಇರುತ್ತದೆ. ಹೆಚ್ಚು ಆರ್ದ್ರತೆಯ ಪ್ರದೇಶಗಳಲ್ಲಿ, ಓರೆ ಕಲ್ಲುರಾಶಿಯನ್ನು ಮಣ್ಣಿನ ಇಳಿಜಾರು ಮಸುಕುಗೊಳಿಸಬಹುದು. ಅನೇಕ ಕಡಿಬಂಡೆಗಳು ಉಪನದಿ ಜಲಪಾತಗಳು ಅಥವಾ ಬಂಡೆ ಮರೆಗಳನ್ನು ಮುಖ್ಯಲಕ್ಷಣವಾಗಿ ಹೊಂದಿರುತ್ತವೆ. ಕೆಲವೊಮ್ಮೆ ಕಡಿಬಂಡೆಯು ಪರ್ವತ ಶ್ರೇಣಿಯ ಕೊನೆಯಲ್ಲಿ ಕಿರಿದಾಗಿ ರಚನೆಯಾಗಿರುತ್ತದೆ, ಮತ್ತು ಚಹಾ ಮೇಜು ರಚನೆಗಳು ಅಥವಾ ಇತರ ಬಗೆಯ ಬಂಡೆ ಕಂಬಗಳು ಉಳಿದುಕೊಂಡಿರುತ್ತವೆ. ಕರಾವಳಿ ಸವೆತವು ಕಿರಿದಾಗುತ್ತ ಹೋಗುವ ಕರಾವಳಿಯ ಉದ್ದಕ್ಕೆ ಸಮುದ್ರ ಕಡಿಬಂಡೆಗಳ ರಚನೆಗೆ ಕಾರಣವಾಗಬಹುದು.

ಒಂದು ಕಡಿಬಂಡೆಯು ನಿಖರವಾಗಿ ಲಂಬವಾಗಿರಬೇಕೆಂಬುದೇನಿಲ್ಲ ಎಂಬ ವಾಸ್ತವಾಂಶವನ್ನು ಪರಿಗಣಿಸಿ, ಒಂದು ನಿರ್ದಿಷ್ಟ ಇಳಿಜಾರು ಕಡಿಬಂಡೆಯೋ ಅಲ್ಲವೋ ಮತ್ತು ನಿರ್ದಿಷ್ಟ ಇಳಿಜಾರಿನ ಎಷ್ಟು ಪ್ರಮಾಣವನ್ನು ಕಡಿಬಂಡೆಯಾಗಿ ಪರಿಗಣಿಸಬೇಕು ಎಂಬ ಬಗ್ಗೆ ಅಸ್ಪಷ್ಟತೆ ಇರಬಹುದು. ಉದಾಹರಣೆಗೆ, ಅತಿ ಕಡಿದಾದ ಇಳಿಜಾರಿನ ಮೇಲಿನ ನಿಜವಾಗಿಯೂ ಲಂಬವಾದ ಬಂಡೆ ಗೋಡೆಯನ್ನು ಪರಿಗಣಿಸಿದಾಗ, ಒಬ್ಬರು ಕೇವಲ ಬಂಡೆ ಗೋಡೆಯನ್ನು ಅಥವಾ ಎಲ್ಲದರ ಸಂಯೋಜನೆಯನ್ನು ಕಡಿಬಂಡೆ ಎಂದು ಪರಿಗಣಿಸಬಹುದು. ಹಾಗಾಗಿ ಕಡಿಬಂಡೆಗಳ ಪಟ್ಟಿ ಮಾಡುವುದು ಮೂಲಸ್ವರೂಪವಾಗಿ ಅನಿರ್ದಿಷ್ಟವಾಗಿದೆ.

ಭೂಮಿಯ ಮೇಲಿನ ಅತ್ಯಂತ ದೊಡ್ಡ ಕಡಿಬಂಡೆಗಳಲ್ಲಿ ಕೆಲವು ನೀರಿನಡಿ ಕಂಡುಬರುತ್ತವೆ. ಉದಾಹರಣೆಗೆ, ಕರ್ಮಾಡೆಕ್ ಕಂದಕದ ಒಳಗೆ ಕುಳಿತುಕೊಂಡಿರುವ ಒಂದು ಪರ್ವತ ಶ್ರೇಣಿಯಲ್ಲಿ ೪,೨೫೦ ಮೀ. ಹರವಿನಲ್ಲಿ ಒಂದು ೮,೦೦೦ ಮೀಟರ್ ಕುಸಿತವನ್ನು ಕಾಣಬಹುದು.

ವರ್ಗ:ಭೂರೂಪಗಳು
ಈಕ್ಷಣ

**ಈಕ್ಷಣ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಬೆಳಕನ್ನು ಕಾಣುವ ಜ್ಞಾನೇಂದ್ರಿಯವಾದ ಕಣ್ಣು
* ಪರಿಸರದಲ್ಲಿನ ವಸ್ತುಗಳಿಂದ ಪ್ರತಿಫಲಿತವಾದ ದೃಗ್ಗೋಚರ ರೋಹಿತದಲ್ಲಿನ ಬೆಳಕನ್ನು ಬಳಸಿ ಆವರಿಸಿರುವ ಪರಿಸರವನ್ನು ಅರ್ಥೈಸಿಕೊಳ್ಳುವ ಸಾಮರ್ಥ್ಯವಾದ ನೋಡುವಿಕೆ
ಈಡು

**ಈಡು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಬಂದೂಕುಗಾರಿಕೆ ಕ್ರೀಡೆಗಳಿಗಾಗಿ, ಜೊತೆಗೆ ಇತರ ಬಂದೂಕೇತರ ಸಂಬಂಧಿ ಕ್ರೀಡೆಗಳಲ್ಲಿ ಬಳಸಲಾಗುವ ವಿವಿಧ ರೂಪಗಳಲ್ಲಿ ಮತ್ತು ಆಕಾರಗಳಲ್ಲಿರುವ ಒಂದು ವಸ್ತು
* ಒಬ್ಬ ಸಾಲಗಾರನು ಸಾಲದ ಕಂತು ತಪ್ಪಿಸಿದರೆ ಆ ಸಾಲಗಾರನ ಋಣದ ಭಾರಕ್ಕೆ ಹೊಣೆಗಾರಿಕೆ ಹೊತ್ತುಕೊಳ್ಳುತ್ತೇನೆ ಎಂದು ಒಬ್ಬ ಪಕ್ಷನು ಮಾಡುವ ವಾಗ್ದಾನ
ಭಲ್ಲಾ

**ಭಲ್ಲಾ** ಭಾರತೀಯ ಉಪಖಂಡದಲ್ಲಿ ಹುಟ್ಟಿಕೊಂಡ ಒಂದು ಲಘು ಆಹಾರ; ಉತ್ತರ ಭಾರತ ಮತ್ತು ಪಾಕಿಸ್ತಾನದಲ್ಲಿ ಇದನ್ನು ಚಾಟ್ ಅಂಗಡಿಗಳಲ್ಲಿ ಮತ್ತು ಗೂಡಂಗಡಿಗಳಲ್ಲಿ ಮಾರಾಟ ಮಾಡಲಾಗುತ್ತದೆ, ವಿಶೇಷವಾಗಿ ಭಾರತೀಯ ಉಪಖಂಡದಾದ್ಯಂತ. ಅವರೇಕಾಯಿಯ ಪೇಸ್ಟ್ ಅನ್ನು ಸಂಬಾರ ಪದಾರ್ಥಗಳೊಂದಿಗೆ ಸೇರಿಸಲಾಗುತ್ತದೆ. ನಂತರ ಇದನ್ನು ಕ್ರೋಕೆಟ್‍ಗಳನ್ನು ತಯಾರಿಸಲು ಎಣ್ಣೆಯಲ್ಲಿ ಕರಿಯಲಾಗುತ್ತದೆ. ನಂತರ ಇವುಗಳನ್ನು ಮೊಸರು, ಸ್ಞೌಠ್ ಚಟ್ನಿ (ಒಣ ಶುಂಠಿ ಮತ್ತು ಹುಣಸೆ ರಸ) ಹಾಗೂ ಸಂಬಾರ ಪದಾರ್ಥಗಳಿಂದ ಅಲಂಕರಿಸಲಾಗುತ್ತದೆ. ಆಲೂ ಟಿಕ್ಕಿಯಿಂದ ಭಿನ್ನವಾಗಿ ಭಲ್ಲಾವನ್ನು ಸಾಮಾನ್ಯವಾಗಿ ತಣ್ಣಗೆ ಬಡಿಸಲಾಗುತ್ತದೆ.

ವರ್ಗ:ಖಾದ್ಯ, ತಿನಿಸು
ಆಲೂ ಚಾಟ್

**ಆಲೂ ಚಾಟ್** ಭಾರತೀಯ ಉಪಖಂಡದಿಂದ ಹುಟ್ಟಿಕೊಂಡ ಒಂದು ಬೀದಿ ಆಹಾರದ ಹೆಸರಾಗಿದೆ. ಇದು ಉತ್ತರ ಭಾರತ, ಪಾಕಿಸ್ತಾನ, ಮತ್ತು ಸಿಲ್ಹೆಟ್ ಹಾಗೂ ಪಶ್ಚಿಮ ಬಂಗಾಳದ ಭಾಗಗಳಲ್ಲಿಯೂ ಜನಪ್ರಿಯವಾಗಿದೆ. ಇದನ್ನು ಆಲೂಗಡ್ಡೆ ಚೂರುಗಳನ್ನು ಎಣ್ಣೆಯಲ್ಲಿ ಕರಿದು, ನಂತರ ಸಂಬಾರ ಪದಾರ್ಥಗಳು ಮತ್ತು ಚಟ್ನಿಯನ್ನು ಸೇರಿಸಿ ತಯಾರಿಸಲಾಗುತ್ತದೆ.

ಇದನ್ನು ಲಘು ಆಹಾರವಾಗಿ, ಪಕ್ಕ ಖಾದ್ಯವಾಗಿ ಅಥವಾ ಹಗುರ ಊಟವಾಗಿ ಬಡಿಸಬಹುದು. ಇದನ್ನು ಚೌಕಾಕಾರದ ಚೂರುಗಳಾಗಿ ಕತ್ತರಿಸಿಕೊಂಡ ಬೇಯಿಸಿದ ಮತ್ತು ಕರಿದ ಆಲೂಗಡ್ಡೆಯಿಂದ ತಯಾರಿಸಲಾಗುತ್ತದೆ. ಚಾಟ್ ಮಸಾಲಾದ ಜೊತೆಗೆ ಬಡಿಸಲಾಗುತ್ತದೆ. ಇದು ಬಹುಮುಖಿ ಖಾದ್ಯವಾಗಿದ್ದು ಅನೇಕ ಪ್ರಾದೇಶಿಕ ರೂಪಗಳನ್ನು ಹೊಂದಿದೆ. ಚಾಟ್ ಶಬ್ದ ಹಿಂದಿಯ ಚಾಟ್‍ನಾ ಶಬ್ದದಿಂದ ವ್ಯುತ್ಪನ್ನವಾಗಿದೆ ಮತ್ತು ಇದರರ್ಥ ರುಚಿ ನೋಡುವುದು. ಹಾಗಾಗಿ, ಆಲೂ ಚಾಟ್ ಅಂದರೆ ಖಾರದ ಆಲೂಗಡ್ಡೆ ಖಾದ್ಯ.

ಚಿತ್ರ:Aloo_chaat_vendor,_Connaught_Place,_New_Delhi.jpg|ಆಲೂ ಚಾಟ್ ಮಾರಾಟಗಾರ, ನವ ದೆಹಲಿ
ಚಿತ್ರ:Alu Kabli.jpg|ಆಲೂ ಕಾಬ್ಲಿ, ಉದ್ದಕೆ ಹೆಚ್ಚಿಕೊಂಡ ಬೇಯಿಸಿದ ಆಲೂಗಡ್ಡೆ, ಕಡಲೆ, ಟೊಮೇಟೊ, ಸೌತೆಕಾಯಿ, ಹುಣಸೆ ಚಟ್ನಿ, ಬಂಗಾಳಿ ಸಂಬಾರ ಪದಾರ್ಥಗಳು, ಸಣ್ಣಗೆ ಕತ್ತರಿಸಿದ ಮೆಣಸಿನಕಾಯಿಯಿಂದ ತಯಾರಿಸಲಾದ ಒಂದು ಬಂಗಾಳಿ ಆಲೂ ಚಾಟ್, ಕೊತ್ತಂಬರಿ ಎಲೆಗಳಿಂದ ಅಲಂಕರಿಸಲಾಗಿದೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಹಿರೇಭಾಸ್ಕರ ಅಣೆಕಟ್ಟು

**ಹಿರೇಭಾಸ್ಕರ ಅಣೆಕಟ್ಟು** ಶಿವಮೊಗ್ಗ ಜಿಲ್ಲೆಯ ಸಾಗರ ತಾಲೂಕಿನ ಮಡೆನೂರಿಲ್ಲಿದೆ. ಇದು ಹೊಳೆಬಾಗಿಲಿನಿಂದ ಸುಮಾರು ೧೦ ಕಿ.ಮೀ ದೂರದಲ್ಲಿದೆ ಮತ್ತು ಜೋಗ ಜಲಪಾತದಿಂದ ೨೦ ಕಿಮೀ ದೂರದಲ್ಲಿದೆ. ಶ್ರೀ ಸುಬ್ಬರಾವ್ ಅವರ ನೇತೃತ್ವದಲ್ಲಿ ಈ ಅಣೆಕಟ್ಟನ್ನು ನಿರ್ಮಿಸಲಾಗಿದೆ.

## ಇತಿಹಾಸ
ಈ ಯೋಜನೆಗಾಗಿ ೧೯೩೯ ರ ಫೆಬ್ರುವರಿ ಐದರಂದು ಮಹಾರಾಜ ನಾಲ್ವಡಿ ಕೃಷ್ಣರಾಜ ಒಡೆಯರ್ ರವರು ಜೋಗದಲ್ಲಿ ಅಡಿಗಲ್ಲನ್ನಿಡುತ್ತಾರೆ. ಇಂಜಿನಿಯರ್ ಶ್ರೀ ಸುಬ್ಬರಾವ್ ನೇತೃತ್ವದಲ್ಲಿ ಮಡೆನೂರಿನಲ್ಲಿ ೧೧೪ ಅಡಿ ಎತ್ತರದ ಸುಮಾರು ಇಪ್ಪತ್ತೈದು ಟಿ ಎಂ ಸಿ ಸಂಗ್ರಹ ಸಾಮರ್ಥ್ಯದ ಜಲಾಶಯದ ನಿರ್ಮಾಣಕಾರ್ಯ ಆರಂಭವಾಗುತ್ತದೆ. ಕೃಷ್ಣರಾವ್ ಎಂಬ ಸಿವಿಲ್ ಇಂಜಿನಿಯರ ಮೂಲಕ ಸರ್ವೆ ನಡೆಸಿ, ಶರಾವತಿ ನದಿಯಿಂದ ವಿದ್ಯುತ್ ಉತ್ಪಾದಿಸುವ ಉದ್ದೇಶಕ್ಕಾಗಿ ಈ ಅಣೆಕಟ್ಟನ್ನು ನಿರ್ಮಿಸಲಾಯಿತು. 

### ನಿರ್ಮಾಣ
ಇಡೀ ಅಣೆಕಟ್ಟನ್ನು ಕಾಂಕ್ರೀಟ್‍ನಿಂದ ನಿರ್ಮಾಣ ಮಾಡಲಾಗಿದೆ. ಜಲಾಶಯದ ನೀರನ್ನು ವಿದ್ಯುತ್ ಉತ್ಪಾದನೆಗೆ ಬಳಸಲು ನಿಯಂತ್ರಿತವಾಗಿ ಹೊರಬಿಡಲು ಆರು ಗೇಟುಗಳನ್ನು ಅಳವಡಿಸಲಾಗಿದೆ. ಪ್ರವಾಹದ ನೀರನ್ನು ಹೊರಗೆ ಹಾಕಲು ವಿಶೇಷ ಮಾದರಿಯ ಹನ್ನೊಂದು ಸೈಫನ್‍ಗಳನ್ನು ಅಳವಡಿಸಲಾಯಿತು. ಈ ಸೈಫನ್‍ಗಳು ವೊಲ್ಯೂಟ್ ಮಾದರಿಯ ಸೈಫನ್‍ಗಳಾಗಿದ್ದು ಇವನ್ನು ತಜ್ಞ ಸಿವಿಲ್ ಇಂಜಿನಿಯರ್ ಗಣೇಶ ಐಯ್ಯರ್‌ರವರು ನಿರ್ಮಿಸಿದರು. ಇವುಗಳು ಸುಮಾರು ಹದಿನೆಂಟು ಅಡಿ ವ್ಯಾಸವನ್ನು ಹೊಂದಿದ್ದು, ತಲಾ ಹನ್ನೊಂದು ಸಾವಿರ ಕ್ಯೂಸೆಕ್ಸ್‌ಗೂ ಅಧಿಕ ನೀರನ್ನು ಹೊರಹಾಕುವ ಸಾಮರ್ಥ್ಯ ಹೊಂದಿವೆ. ಈ ಜಲಾಶಯ ಒಟ್ಟು ೧೨೦ ಮೆಗಾವಾಟ್ ವಿದ್ಯುತ್ ಉತ್ಪಾದನಾ ಸಾಮರ್ಥ್ಯ ಹೊಂದಿತ್ತು. ೧೯೪೮ ರಲ್ಲಿ ಅಣೆಕಟ್ಟು ಪೂರ್ಣಗೊಂಡಿತು.

### ಮುಳುಗಡೆ
೧೯೫೬ ರಲ್ಲಿ ಹಳೆಯ ಮೈಸೂರು ರಾಜ್ಯ ವಿಶಾಲ ಕರ್ನಾಟಕವಾಗಿ ವಿಸ್ತರಣೆಗೊಂಡಾಗ ಸಮಯದಲ್ಲಿ ವಿದ್ಯುತ್ ಕೊರತೆ ತೀವ್ರವಾಯಿತು. ಸರ್ಕಾರ ಹೆಚ್ ಇ ಸಿ ಪಿ ಯ ಮೂಲಕ ಶರಾವತಿಯ ಪೂರ್ಣ ಸಾಮರ್ಥ್ಯ ಬಳಸಲು ಉದ್ದೇಶಿಸಿದಾಗ ಲಿಂಗನಮಕ್ಕಿಯಲ್ಲಿ ಆಣೆಕಟ್ಟು ಕಟ್ಟುವುದು ಅನಿವಾರ್ಯವಾಯಿತು. ೧೯೬೪ ರಲ್ಲಿ ಲಿಂಗನಮಕ್ಕಿ ಆಣೆಕಟ್ಟೆ ನಿರ್ಮಾಣವಾದಾಗ ಹಿರೇಭಾಸ್ಕರ ಅದರಲ್ಲಿ ಸಂಫೂರ್ಣ ಮುಳುಗಡೆಯಾದದ್ದಲ್ಲದೇ ಅದರ ಮೇಲೆ ಸುಮಾರು ನಲವತ್ತೊಂದು ಅಡಿ ನೀರು ನಿಲ್ಲತೊಡಗಿತು. ಲಿಂಗನಮಕ್ಕಿಯ ಪೂರ್ಣಮಟ್ಟ ಸಮುದ್ರಮಟ್ಟದಿಂದ ೧೮೧೯ ಅಡಿ ಇದೆ ಮತ್ತು ಹಿರೇಭಾಸ್ಕರ ೧೭೭೮ ಅಡಿ ಇದೆ. ಹೀಗೆ ಹಿರೇಭಾಸ್ಕರ ಅಣೆಕಟ್ಟು ೧೯೬೪ ರಿಂದ ಪ್ರತಿವರ್ಷ ಮುಳುಗಡೆಯಾಗುತ್ತಿದೆ. ಲಿಂಗನಮಕ್ಕಿ ಜಲಾಶಯದಲ್ಲಿ ನೀರಿನ ಮಟ್ಟ ಕಡಿಮೆಯಾದಾಗ ಈ ಅಣೆಕಟ್ಟು ನಮ್ಮ ಕಣ್ಣಿಗೆ ಬೀಳುತ್ತದೆ. ಪ್ರತಿವರ್ಷ ಮೇ ತಿಂಗಳ ಅಂತ್ಯದಲ್ಲಿ ಅಣೆಕಟ್ಟನ್ನು ನೋಡಬಹುದು.

## ಎತ್ತರ
ಈ ಅಣೆಕಟ್ಟು ೧೧೪ ಅಡಿ ಎತ್ತರ ಇದೆ. ಇದು ೧೪ ಅಡಿಗಳ ವ್ಯಾಸದ ಮತ್ತು ೫೮ ಅಡಿ ಎತ್ತರದ ಸೈಫನ್‍ಗಳನ್ನು ಹೊಂದಿದೆ. 

## ಸಹ ನೋಡಿ
*ಲಿಂಗನಮಕ್ಕಿ ಅಣೆಕಟ್ಟು

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ವರ್ಗ:ಅಣೆಕಟ್ಟುಗಳು
ವರ್ಗ:ಕರ್ನಾಟಕದ ಅಣೆಕಟ್ಟುಗಳು
ರ‌್ಯಾಂಡ್ ಪೌಲ್

**ರಾಂಡಲ್ ಹೊವಾರ್ಡ್ ರಾಂಡ್ ಪಾಲ್** (ಜನನ ಜನವರಿ 7, 1963) ಕೆಂಟುಕಿ ಯಿಂದ ಜೂನಿಯರ್ ಯುನೈಟೆಡ್ ಸ್ಟೇಟ್ಸ್ ಸೆನೆಟರ್ ಆಗಿ ಸೇವೆ ಸಲ್ಲಿಸಿದ ಅಮೆರಿಕಾದ ರಾಜಕಾರಣಿ ಮತ್ತು ವೈದ್ಯರಾಗಿದ್ದಾರೆ,ಅವರು ಟೆಕ್ಸಾಸ್ನ ಮಾಜಿ ಯು.ಎಸ್. ಪ್ರತಿನಿಧಿ ರಾನ್ ಪೌಲ್ ರವರ ಮಗ.

ಪೆನ್ಸಿಲ್ವೇನಿಯಾದ ಪಿಟ್ಸ್ಬರ್ಗ್ನಲ್ಲಿ ಜನಿಸಿದ ಪಾಲ್ ಅವರು ಬೇಯ್ಲರ್ ವಿಶ್ವವಿದ್ಯಾನಿಲಯಕ್ಕೆ ಸೇರಿದರು ಮತ್ತು ಡ್ಯುಕ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್ ಪದವಿ ಪಡೆದಿದ್ದಾರೆ.ಪಾಲ್ ನೇತ್ರಶಾಸ್ತ್ರವನ್ನು 1993 ರಲ್ಲಿ ಬೌಲಿಂಗ್ ಗ್ರೀನ್, ಕೆಂಟುಕಿಯಲ್ಲಿ ಅಭ್ಯಾಸ ಮಾಡಲು ಪ್ರಾರಂಭಿಸಿದರು ಮತ್ತು ಡಿಸೆಂಬರ್ 2007 ರಲ್ಲಿ ತನ್ನ ಸ್ವಂತ ಕ್ಲಿನಿಕ್ ಅನ್ನು ಸ್ಥಾಪಿಸಿದರು.ಅವರ ಜೀವನದುದ್ದಕ್ಕೂ, ಅವರು ತಮ್ಮ ತಂದೆಯ ಪ್ರಚಾರ ಮಾದಿದ್ದಾರೆ

2010 ರಲ್ಲಿ ಯುನೈಟೆಡ್ ಸ್ಟೇಟ್ಸ್ ಸೆನೆಟ್ನಲ್ಲಿ ಸ್ಥಾನ ಪಡೆಯಲು ಅವರು ರಾಜಕೀಯಕ್ಕೆ ಪ್ರವೇಶಿಸಿದರು.ರಿಪಬ್ಲಿಕನ್ ಪಕ್ಷದವರು ಪಾಲ್ ಸ್ವತಃ ಸಾಂವಿಧಾನಿಕ ಸಂಪ್ರದಾಯವಾದಿಯಾಗಿದ್ದಾರೆ ಮತ್ತು ಟೀ ಪಾರ್ಟಿ ಚಳುವಳಿಯ ಬೆಂಬಲಿಗರಾಗಿದ್ದಾರೆ.ಅವರು ಸಮತೋಲಿತ ಬಜೆಟ್ ತಿದ್ದುಪಡಿ, ಅವಧಿ ಮಿತಿ, ಮತ್ತು ಗೌಪ್ಯತಾ ಸುಧಾರಣೆಗೆ ಸಲಹೆ ನೀಡಿದ್ದಾರೆ.ಏಪ್ರಿಲ್ 7, 2015 ರಂದು, 2016 ರ U.S. ಅಧ್ಯಕ್ಷೀಯ ಚುನಾವಣೆಯಲ್ಲಿ ಪೌಲ್ ರಿಪಬ್ಲಿಕನ್ ನಾಮನಿರ್ದೇಶನಕ್ಕಾಗಿ ತಮ್ಮ ಉಮೇದುವಾರಿಕೆಯನ್ನು ಘೋಷಿಸಿದರು. ಆಯೋವಾ ಸಭೆಗಳಲ್ಲಿ 12 ರಿಪಬ್ಲಿಕನ್ ಅಭ್ಯರ್ಥಿಗಳ ಐದನೇ ಸ್ಥಾನದಲ್ಲಿ ಮುಗಿದ ಕೆಲವೇ ದಿನಗಳಲ್ಲಿ ಫೆಬ್ರವರಿ 3, 2016 ರಂದು ಅವರು ತಮ್ಮ ಕಾರ್ಯಾಚರಣೆಯನ್ನು ಸ್ಥಗಿತಗೊಳಿಸಿದರು.

## ಆರಂಭಿಕ ಜೀವನ 
ರಾಂಡಲ್ ಹೊವಾರ್ಡ್ ಪಾಲ್ ಪೆನ್ಸಿಲ್ವಾನಿಯಾದ ಪಿಟ್ಸ್ಬರ್ಗ್ನಲ್ಲಿ ಜನವರಿ 7, 1963 ರಂದು ಕ್ಯಾರೊಲ್ (ನೀ ವೆಲ್ಸ್) ಮತ್ತು ರಾನ್ ಪಾಲ್ ಅವರು ರಾಜಕಾರಣಿ ಮತ್ತು ವೈದ್ಯರಾಗಿದ್ದರು.ಅವರ ತಂದೆ ಟೆಕ್ಸಾಸ್ನಿಂದ ಯು.ಎಸ್. ಪ್ರತಿನಿಧಿಯಾಗಿದ್ದರು ಐದನೆಯ ಮಗುವಾಗಿದ್ದ ರೊನಾಲ್ಡ್ "ರೋನಿ" ಪಾಲ್ ಜೂನಿಯರ್, ಲೋರಿ ಪಾಲ್ ಪೆಯಾಟ್, ರಾಬರ್ಟ್ ಪಾಲ್ ಮತ್ತು ಜಾಯ್ ಪಾಲ್-ಲೆಬ್ಲಾಂಕ್ ಅವರ ಸಹೋದರರು.

ಪಾಲ್ ಕುಟುಂಬವು ಟೆಕ್ಸಾಸ್ನ ಲೇಕ್ ಜ್ಯಾಕ್ಸನ್ಗೆ 1968 ರಲ್ಲಿ ಸ್ಥಳಾಂತರಗೊಂಡಿತು, ಅಲ್ಲಿ ಅವನು ಬೆಳೆದ  ಮತ್ತು ಅಲ್ಲಿ ಅವರ ತಂದೆ ವೈದ್ಯಕೀಯ ಅಭ್ಯಾಸವನ್ನು ಪ್ರಾರಂಭಿಸಿದ ಮತ್ತು ಸಮಯದವರೆಗೆ ಬ್ರಾಜೋರಿಯಾ ಕೌಂಟಿಯ ಏಕೈಕ ಪ್ರಸೂತಿ  ತಜ್ಞರಾಗಿದ್ದರು.
ರಾಂಡ್ 13 ವರ್ಷದವನಾಗಿದ್ದಾಗ, ಅವರ ತಂದೆ ಯುನೈಟೆಡ್ ಸ್ಟೇಟ್ಸ್ ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ಗೆ ಆಯ್ಕೆಯಾದರು. ಅದೇ ವರ್ಷ, ಪಾಲ್ 1976 ರ ರಿಪಬ್ಲಿಕನ್ ನ್ಯಾಷನಲ್ ಕನ್ವೆನ್ಷನ್ಗೆ ಹಾಜರಿದ್ದರು, ಅಲ್ಲಿ ಅವರ ತಂದೆ ರೊನಾಲ್ಡ್ ರೀಗನ್ ಟೆಕ್ಸಾಸ್ ನಿಯೋಗಕ್ಕೆ ನೇತೃತ್ವ ವಹಿಸಿದರು. ಕಿರಿಯ ಪೌಲ್ ಆಗಾಗ್ಗೆ ತನ್ನ ತಂದೆಯ ಕಾಂಗ್ರೆಷನಲ್ ಆಫೀಸ್ನಲ್ಲಿ ನಿಲುಗಡೆಯಾದ ಬೇಸಿಗೆ ರಜಾದಿನಗಳನ್ನು ಕಳೆದನು.ತನ್ನ ಹದಿಹರೆಯದ ವರ್ಷಗಳಲ್ಲಿ, ಪೌಲ್ ತನ್ನ ತಂದೆಗೆ ಗೌರವಾನ್ವಿತರಾಗಿದ್ದಾರೆಂದು ಆಸ್ಟ್ರಿಯನ್ ಆರ್ಥಿಕತಜ್ಞರನ್ನು ಅಧ್ಯಯನ ಮಾಡಿದರು, ಅಲ್ಲದೇ ವಸ್ತುನಿಷ್ಠ ತತ್ತ್ವಜ್ಞಾನಿ ಐನ್ ರಾಂಡ್ರ ಬರಹಗಳು.  ಪಾಲ್ ಬ್ರೆಝೊಸ್ವುಡ್ ಹೈಸ್ಕೂಲ್ಗೆ ಹೋದರು ಮತ್ತು ಈಜು ತಂಡದಲ್ಲಿದ್ದರು ಮತ್ತು ಫುಟ್ಬಾಲ್ ತಂಡದಲ್ಲಿ ರಕ್ಷಣಾತ್ಮಕ ಹಿಂಭಾಗವನ್ನು ಆಡಿದರು

ಪಾಲ್ 1981 ರಿಂದ ಬೇಸಿಗೆಯಲ್ಲಿ 1984 ರವರೆಗೂ ಬೇಯ್ಲರ್ ವಿಶ್ವವಿದ್ಯಾನಿಲಯಕ್ಕೆ ಹಾಜರಿದ್ದರು ಮತ್ತು ಆನರ್ಸ್ ಪ್ರೋಗ್ರಾಂನಲ್ಲಿ ಸೇರಿಕೊಂಡರು.ಅವರು ಬೇಯ್ಲರ್ನಲ್ಲಿ ಕಳೆದ ಸಮಯದಲ್ಲಿ, ಅವರು ಈಜು ತಂಡ ಮತ್ತು ಯಂಗ್ ಕನ್ಸರ್ವೇಟಿವ್ಸ್ ಆಫ್ ಟೆಕ್ಸಾಸ್ನಲ್ಲಿ ತೊಡಗಿದ್ದರು ಮತ್ತು ದಿ ನೋಝ್ ಬ್ರದರ್ಹುಡ್ ಎಂಬ ರಹಸ್ಯ ಸಂಘಟನೆಯ ಸದಸ್ಯರಾಗಿದ್ದರು.  ಅವರು ನಿಯಮಿತವಾಗಿ ದಿ ಬೇಯ್ಲರ್ ಲರಿಯತ್ ವಿದ್ಯಾರ್ಥಿ ವೃತ್ತಪತ್ರಿಕೆಗೆ ಕೊಡುಗೆ ನೀಡಿದರು. ತನ್ನ ತಂದೆಯ ಅಲ್ಪ ಪದವಿಯನ್ನು ಡ್ಯೂಕ್ ಯೂನಿವರ್ಸಿಟಿ ಸ್ಕೂಲ್ ಆಫ್ ಮೆಡಿಸಿನ್ಗೆ ಒಪ್ಪಿಕೊಂಡಾಗ, ಬೇಯರ್ಲರ್ ತನ್ನ ಬಾಕಲೌರಿಯೇಟ್ ಪದವಿಯನ್ನು ಪೂರ್ಣಗೊಳಿಸದೆ ಬೇಯ್ಲರ್ನಿಂದ ಹೊರಬಂದರು, ಆ ಸಮಯದಲ್ಲಿ, ಪದವಿಪೂರ್ವ ಪದವಿಗೆ ಪದವಿಪೂರ್ವ ಪದವಿ ಅಗತ್ಯವಿರಲಿಲ್ಲ ಶಾಲೆ. ಅವರು 1988 ರಲ್ಲಿ ಎಮ್ಡಿ ಪದವಿ ಪಡೆದರು ಮತ್ತು 1993 ರಲ್ಲಿ ಅವರ ರೆಸಿಡೆನ್ಸಿ ಪೂರ್ಣಗೊಳಿಸಿದರು. 

## ಬಾಹ್ಯ ಕೊಂಡಿಗಳು 
## External links 
* Senator Rand Paul official U.S. Senate site

* Rand Paul for President campaign site

* 

* 

## ಉಲ್ಲೇಖಗಳು
ಭಟೂರಾ

**ಭಟೂರಾ** ಭಾರತೀಯ ಉಪಖಂಡದ ಒಂದು ಹಗುರವಾದ ಕರಿದ ಹುದುಗು ಬರಿಸಿದ ಬ್ರೆಡ್. ಇದರ ಪರ್ಯಾಯ ರೂಪಗಳಲ್ಲಿ ಆಲೂ ಭಟೂರಾ (ಆಲೂಗಡ್ಡೆ ತುಂಬಿದ ಭಟೂರಾ) ಮತ್ತು ಪನೀರ್ ಭಟೂರಾ (ಪನೀರ್ ತುಂಬಿದ ಭಟೂರಾ) ಸೇರಿವೆ. ಇದನ್ನು ಹಲವುವೇಳೆ ಕಡಲೆಯ ಮೇಲೋಗರವಾದ ಛೋಲೆಯೊಂದಿಗೆ ತಿನ್ನಲಾಗುತ್ತದೆ. ಇವೆರಡರಿಂದಲೇ ಸಾಂಪ್ರದಾಯಿಕ ತಿಂಡಿಯಾದ ಛೋಲೆ ಭಟೂರೆಗೆ ಆ ಹೆಸರು ಬಂದಿದೆ.

## ಬಳಸುವ ಪದಾರ್ಥಗಳು
ಸಾಮಾನ್ಯ ಪಾಕವಿಧಾನದಲ್ಲಿ ಮೈದಾ, ಮೊಸರು, ತುಪ್ಪ ಅಥವಾ ಎಣ್ಣೆ, ಮತ್ತು ಮಡ್ಡಿ ಅಥವಾ ಹುದುಗು ಪುಡಿ ಸೇರಿವೆ. ಚೆನ್ನಾಗಿ ನಾದಿದ ನಂತರ, ಕಣಕವನ್ನು ಹುದುಗು ಬರಲು (ಉಬ್ಬಲು) ಬಿಡಲಾಗುತ್ತದೆ, ಮತ್ತು ನಂತರ ಅದರ ಸಣ್ಣ ಉಂಡೆಗಳನ್ನು ಮಾಡಿ ಕೈಯಿಂದ ತಟ್ಟಲಾಗುತ್ತದೆ ಅಥವಾ ಲಟ್ಟಣಿಗೆ ಬಳಸಿ ಲಟ್ಟಿಸಲಾಗುತ್ತದೆ. ಆ ಲಟ್ಟಿಸಿದ ಬ್ರೆಡ್ ಚೂರುಗಳನ್ನು ಸ್ವಲ್ಪ ಕಂದು ಬಣ್ಣ ಬಂದು, ಮೃದು, ಹಗುರವಾಗಿ ಉಬ್ಬುವವರೆಗೆ ಕರಿಯಲಾಗುತ್ತದೆ. ಇದು ಹಿಗ್ಗುವಂಥಿದ್ದು ಜಗಿಯಬೇಕಾಗುತ್ತದೆ.

ಇದರ ಕರಿಯದೇ ಇರುವ ರೂಪವೆಂದರೆ ಕುಲ್ಚಾ. ಇದನ್ನು ಹಂಚಿನ ಮೇಲೆ ಬೇಯಿಸಲಾಗುತ್ತದೆ ಮತ್ತು ಕೊತ್ತಂಬರಿ ಎಲೆಗಳಿಂದ ಅಲಂಕರಿಸಲಾಗುತ್ತದೆ. ಇದನ್ನು ಅದೇ ಕಣಕದಿಂದ ತಯಾರಿಸಲಾಗುತ್ತದೆ.

## ಬಾಹ್ಯ ಕೊಂಡಿಗಳು
**Bhatura* recipe 
**Bhatura* recipe 
*http://www.tarladalal.com/Chole-Bhature-2810r

ವರ್ಗ:ಖಾದ್ಯ, ತಿನಿಸು
ಲೀಲಾಧರ್ ಬೈಕಂಪಾಡಿ

** ಲೀಲಾಧರ್ ಬೈಕಂಪಾಡಿ**   ಬಹರೇನ್ನಲ್ಲಿ ನೆಲೆಸಿರುವ ಅನಿವಾಸಿ ಕನ್ನಡಿಗ ಉದ್ಯಮ. ಸಾಹಿತ್ಯ, ರಂಗಭೂಮಿ ಮತ್ತು ಕನ್ನಡಿಗರ ಸಂಘಟನೆಯಲ್ಲಿ ಮಂಚೂಣಿಯಲ್ಲಿ ಇದ್ದಾರೆ.
## ವಿದ್ಯಾಭ್ಯಾಸ
ಮಂಗಳೂರು, ಮುಂಬಯಿ,  ಬೆಂಗಳೂರಿನಲ್ಲಿ  ಎಮ್.ಕಾಮ್ ಮತ್ತು ಎಮ್.ಬಿ.ಎ ಪದವಿಗಳನ್ನು ಗಳಿಸಿದರು. ಸುಮಾರು  ೧೮ ವರ್ಷಗಳಿಂದ ಯುನೈಟೆಡ್ ಕಿಂಗ್ಡಮ್ ಹಾಗೂ ಬೆಹ್ತರೇನ್ ನಲ್ಲಿ ತಮ್ಮ ಬಿಜಿನೆಸ್ ಗಾಗಿ ವಾಸಮಾಡುತ್ತಿದ್ದಾರೆ. ಕರ್ನಾಟಕ ಸರಕಾರದ ಅಧೀನ ಸ್ವಾಯತ್ತ ಸಂಸ್ಥೆಯಾದ 'ಕರ್ನಾಟಕ ಅನಿವಾಸಿ ಭಾರತೀಯ ಸಮಿತಿ'ಯ ನಿರ್ದೇಶನ ಮತ್ತು ಸಹಕಾರದೊಂದಿಗೆ ಬಹ್ರೈನ್ ನೆಲದಲ್ಲಿ ಅನಿವಾಸಿ ಕನ್ನಡಿಗರ ಹಿತರಕ್ಷಣೆ ಮತ್ತು ಕಲ್ಯಾಣಕ್ಕಾಗಿ ನಿರ್ದಿಷ್ಟವಾದ ಕಾನೂನುಬದ್ಧ ಕಾರ್ಯವ್ಯಾಪ್ತಿ ಮತ್ತು ಅಧಿಕಾರಗಳೊಂದಿಗೆ ಸೇವೆ ಸಲ್ಲಿಸುತ್ತಿದೆ. ಈಗ ಇದರ ಶಾಖಾ ದರ್ಜೆಯ ನೂತನ ಅಧಿಕೃತ ಸೇವಾ ಸಂಸ್ಥೆ 'ಕರ್ನಾಟಕ ಅನಿವಾಸಿ ಭಾರತೀಯ ಸಮಿತಿ - ಬಹ್ರೈನ್' ಇದರ ಅಧ್ಯಕ್ಷರಾಗಿ, ಅನಿವಾಸಿ ಭಾರತೀಯ, ಪ್ರಶಸ್ತಿ ವಿಜೇತ ಸಾಮಾಜಿಕ ಕಾರ್ಯಕರ್ತ, ತುಳು, ಕನ್ನಡ ಸಮುದಾಯದ ಮುಂದಾಳು ಲೀಲಾಧರ್ ಬೈಕಂಪಾಡಿಯವರು ನೇಮಕಗೊಂಡಿದ್ದಾರೆ.

## ೨೦೧೬ ರ (AKKA) ಅಕ್ಕ ವಿಶ್ವಕನ್ನಡ ಸಮ್ಮೇಳನದಲ್ಲಿ
# ೨೦೧೬ ರಲ್ಲಿ ಅಮೆರಿಕದ ಅಟ್ಲಾಂಟಿಕ್ ನಗರದ ಕನ್ವೆಂಶನ್ ಸೆಂಟರ್ ನಲ್ಲಿ ೩ ದಿನಗಳ ಕಾಲ ಆಯೋಜಿಸಲ್ಪಟ್ಟ 'ಅಕ್ಕಾ ವಿಶ್ವ ಕನ್ನಡಿಗರ ಸಮ್ಮೇಳನ' ದಲ್ಲಿ ಪಾಲ್ಗೊಂಡಿದ್ದರು.

## ಬಹ್ರೈನ್ ನಲ್ಲಿ
#  ಇಂಡಿಯನ್ ಕ್ಲಬ್, 
# ಕರ್ನಾಟಕ ಸೋಶಿಯಲ್ ಕ್ಲಬ್, 
# ಮಹಾರಾಷ್ಟ್ರ ಕಲ್ಚರಲ್ ಸೊಸೈಟಿ, 
# ಮೊಗವೀರ್ಸ್ ಬಹ್ರೈನ್ ಮುಂತಾದ ಸಂಸ್ಥೆಗಳಲ್ಲಿ ಸಕ್ರಿಯರಾಗಿದ್ದಾರೆ. 
# ನಾಡು ಮತ್ತು ಹೊರನಾಡಿನಲ್ಲಿ ಕೆಲವು ಸಾಮಾಜಿಕ ಸಂಘಟನೆಗಳ ಸ್ಥಾಪನೆಯ ರೂವಾರಿಯೂ ಆಗಿದ್ದಾರೆ.
# ತನ್ನದೇ ಸಂಯೋಜಕತ್ವದ ಕಾಂಚನ್ ಪ್ರತಿಷ್ಠಾನದ ಮೂಲಕವೂ, ವೈವಿಧ್ಯಮಯ ಜನಪರ ಸೇವೆ ಮತ್ತು ಚಟುವಟಿಕೆಗಳನ್ನು ನಡೆಸಿಕೊಂಡು ಬರುತ್ತಿದ್ದಾರೆ
ಲೀಲಾಧರ್ ಬೈಕಂಪಾಡಿಯವರು ಹಲವಾರು ಪ್ರಶಸ್ತಿಗಳನ್ನು ಗಳಿಸಿದ್ದಾರೆ. 
## ಪ್ರಶಸ್ತಿಗಳು
#  ರಾಷ್ಟ್ರೀಯ ಭೂಷಣ ಪ್ರಶಸ್ತಿ, 
# ಸಮಾಜ ರತ್ನ ಪ್ರಶಸ್ತಿ, 
# ರಾಷ್ಟ್ರೀಯ ಏಕತಾ ಪ್ರಶಸ್ತಿ, 
# ಆರ್ಯಭಟ ಅಂತಾರಾಷ್ಟ್ರೀಯ ಪ್ರಶಸ್ತಿ,
# ಕರ್ನಾಟಕ ಸೌರಭ ಪ್ರಶಸ್ತಿ,
# ಸೃಷ್ಟಿ ಕಲಾಶ್ರೀ ಪ್ರಶಸ್ತಿ, 
# ಮುಂಬೈ ವೀಶ್ವವಿದ್ಯಾಲಯದ  ಸ್ವರ್ಣ ಪದಕ ಗೌರವ ಪುರಸ್ಕಾರ,
# 'ಪ್ರೈಡ್ ಆಫ್ ಏಷ್ಯಾ ಅಂತಾರಾಷ್ಟ್ರೀಯ ಪ್ರಶಸ್ತಿ',  ಏಷ್ಯಾ ಅಂತಾರಾಷ್ಟ್ರೀಯ ಪ್ರಶಸ್ತಿ,  ಬ್ಯಾಂಕಾಕ್ ನಗರದಲ್ಲಿ ಜರುಗಿದ  ಗ್ಲೋಬಲ್ ಅಚಿವರ್ಸ್ ಫಂಡೇಷನ್ ಶೃಮ್ಗ ಸಭೆಯಲ್ಲಿ ಪ್ರದಾನಮಾಡಲಾಯಿತು.
## ಉಲ್ಲೇಖಗಳು

ವರ್ಗ:ಅನಿವಾಸಿ ಕನ್ನಡಿಗರು
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಗಿಜಿಗಿಜಿ ಗಿಡ

thumb|ಗಿಜಿಗಿಜಿ ಗಿಡ
ಬೀಳುಭೂಮಿ, ಪಾಳುಜಾಗ, ರಸ್ತೆಬದಿಗಳಲ್ಲಿ ಬೆಳೆಯುವ ಕಳೆಗಿಡದಂತೆ ಕಾಣುವ ಸಸ್ಯ, ಕ್ರೋಟಾರಿಯ ಪಲ್ಲಿಡ  (Crotalaria pallida) ಇದರ ಸಸ್ಯಶಾಸ್ತ್ರೀಯ ಹೆಸರು .    ಇದನ್ನು rattlepod ಎಂದು  ಇಂಗ್ಲೀಷಿನಲ್ಲಿ ಕರೆಯುತ್ತಾರೆ.

## ಮೂಲ
ಆಫ್ರಿಕಾದಿಂದ ಈ ಸಸ್ಯ ಭಾರತಕ್ಕೆ ಬಂದಿದೆ.

## ವಿವರಣೆ 
ಇದರ ಒಣ ಕಾಯಿಗಳಿಂದ ಗಿಜಿಗಿಜಿ ಶಬ್ದ ಉಂಟಾಗುತ್ತದೆ.

ಪ್ರತಿ ಎಲೆಯು ಅಂಡಾಕಾರವಾಗಿದ್ದು ಬುಡದಲ್ಲಿ ಮೂರು ಕಿರು ಎಲೆಗಳಿರುತ್ತವೆ. ಕಾಂಡದ  ತುದಿಯಲ್ಲಿ ಗೋಪುರದಂತೆ ಹಲದಿ ಹೂಗಳು ಇರುತ್ತವೆ. ಕಾಯಿಗಳು ಗೊಂಚಲುಗಳಲ್ಲಿದ್ದು ಪ್ರತಿ ಕಾಯಿಯು ೪-೫ ಸೆ.ಮೀ. ಉದ್ದ ಇದ್ದು ಒಳಗೆ ಗಾಳಿಯೂ ೨೦-೩೦ ಬೀಜಗಳೂ ಇರುತ್ತವೆ.

ಸಸ್ಯದ ಉದ್ದ ೨-೩ ಅಡಿ. ಹೂವುಗಳು ಮತ್ತು ಕಾಯಿಗಳ ಕಾಲ ಜುಲೈನಿಂದ ಜನವರಿವರೆಗೆ.

## ಉಪಯೋಗ 
ಕಜ್ಜಿ ರೋಗವನ್ನು ವಾಸಿ ಮಾಡುತ್ತದೆ

ವರ್ಗ:ಸಸ್ಯಗಳು
ವರ್ಗ:ಸಸ್ಯಶಾಸ್ತ್ರ
ಆತ್ಮಜ್ಞಾನ

* ದ್ವೈತಮತದಲ್ಲಿ ಜೀವಾತ್ಮ ಪರಮಾತ್ಮರಿಗೆ ಭೇದವಿದೆ. ಜೀವ ಕರ್ಮಾನುಸಾರವಾಗಿ ದೇಹದಲ್ಲಿ ಸುಖದುಃಖಗಳನ್ನನುಭವಿಸಿ, ಸಂಸಾರಬಂಧನಕ್ಕೆ ಕಾರಣವಾದ ವಿದ್ಯೆಯಿಂದ ಮುಕ್ತನಾಗಿ, ಸ್ವಾಭಾವಿಕ ಜ್ಞಾನವನ್ನು ಪಡೆದಾಗ, ಮೋಕ್ಷಪದವಿ ಹಂತಗಳ ತನ್ನ ಸಾಧನೆ, ಅನುಷ್ಠಾನಗಳಿಗೆ ಅನುಸಾರವಾದ ಪ್ರಮಾಣದಲ್ಲಿ ಆನಂದವನ್ನು ಅನುಭವಿಸುತ್ತಾನೆ. ಜೀವ ಜೀವರುಗಳಿಗೆ ಸ್ವಭಾವತಃ ತಾರತಮ್ಯವಿರುವುದಲ್ಲದೆ, ಮೋಕ್ಷಾನುಭವದಲ್ಲೂ ತಾರತಮ್ಯವುಂಟು. ಈ ಮತದ ಪ್ರಕಾರ ಕೆಲವು ಜೀವಾತ್ಮರು ಮುಕ್ತಿಗೆ ಅನರ್ಹರು ಮತ್ತು ನಿತ್ಯಬದ್ಧರು, ನಿತ್ಯ ಸಂಸಾರಿಗಳು.

* ಅದ್ವೈತ ಸಿದ್ದಾಂತದ ಪ್ರಕಾರ, ಆತ್ಮವು, ಜೀವಿಗಳ ಶರೀರವನ್ನು ಆವೃತವಾಗಿರುವ ಒಂದು ಅದೃಶ್ಯ ಶಕ್ತಿಯಾಗಿದೆ. ಇದನ್ನು ಬ್ರಹ್ಮನ್ ಶಬ್ದದ ಸಮಾನವಾಚಕವಾಗಿಯೂ ಪ್ರಯೋಗಿಸಲಾಗುತ್ತದೆ. ಆತ್ಮವು, ಒಂದು ಪ್ರಾಪಂಚಿಕ ತತ್ವವಾಗಿದ್ದು, ಇದು ಪ್ರಪಂಚದ ಸಕಲ ಜೀವಿಗಳಲ್ಲೂ ವ್ಯಾಪ್ತವಾಗಿರುತ್ತದೆ. ಆತ್ಮಕ್ಕೆ ಅಳಿವಿಲ್ಲ. ಶರೀರ ನಾಶವಾದರೂ ಅದರಲ್ಲಿರುವ ಆತ್ಮ ನಾಶವಾಗದು. ಆತ್ಮ ತತ್ವದ ಜ್ಞಾನದಿಂದ ಮನುಷ್ಯನಿಗೆ ಶಾರೀರಿಕ ಬಿಡುಗಡೆ ಸಿಗುತ್ತದೆ. ನಾವು ಶರೀರದೊಂದಿಗೆ ವ್ಯವಹರಿಸುವಾಗ 'ನಾನು' ಮತ್ತು 'ನನ್ನದು' ಎ೦ಬುದಾಗಿ ಎರಡು ರೀತಿಯಲ್ಲಿ ವ್ಯವಹರಿಸುತ್ತೇವೆ. ಉದಾ. 'ನನ್ನ ಕೈ', 'ನನ್ನ ಮನಸ್ಸು', 'ನನ್ನ ಬುದ್ಧಿ', ಇತ್ಯಾದಿ. ಇದು ದೇಹಕ್ಕೆ ಸಂಬಂಧಿಸಿದ ತಿಳುವಳಿಕೆ. 'ನನ್ನದು' ಎನ್ನುವುದು ದೇಹ, ಮನಸ್ಸು ಇವುಗಳಾದರೆ, 'ನಾನು' ಎಂಬುದೇ ಆತ್ಮ. ಇದು ನಿರ್ಗುಣ, ನಿರಾಕಾರ. ಎಲ್ಲ 'ನಿರ್‍' ಗಳೂ ಇದರ ಲಕ್ಷಣ. ಶರೀರಕ್ಕೆ ಸ್ವತಃ ಚೈತನ್ಯ ಇಲ್ಲ. ಶರೀರ,ಮನಸ್ಸು, ಬುದ್ಧಿಗಳು ಆತ್ಮದಿಂದಲೇ ಚೈತನ್ಯ ಪಡೆದು ಕೆಲಸ ನಿರ್ವಹಿಸು ತ್ತವೆ.ಹೇಗೆ ಚಂದ್ರನು ಸೂರ್ಯನಿಂದ ಬೆಳಗುತ್ತಾನೊ ಹಾಗೆ ಶರೀರ,ಮನಸ್ಸು,ಬುದ್ಧಿಗಳು ಆತ್ಮನಿಂದ ಬೆಳಗುತ್ತವೆ. ಪರಮಾತ್ಮ ಎಂಬುದು ಅನಂತವಾದ ಆಕಾಶ (ಸ್ಪೇಸ್) ಎಂದುಕೊಂಡರೆ, ಅಲ್ಲಿರುವ ಒಂದು ಪಾತ್ರೆಯೊಳಗಿನ ಆಕಾಶ ಅಥವಾ ಸ್ಪೇಸ್ ಅನ್ನು ಆತ್ಮಕ್ಕೆ ಸಮೀಕರಿಸಬಹುದು. ಅದ್ವೈತ ತತ್ವದ ಪ್ರಕಾರ ಆತ್ಮ - ಪರಮಾತ್ಮ ಒಂದೇ. ಸಾಗರ ಮತ್ತು ಅಲೆಗಳ ನಡುವಿನ ಸಂಬಂಧವಿದ್ದ೦ತೆ. ಇಡೀ ಸಾಗರವೇ ಪರಮಾತ್ಮವಾದರೆ ಅದರಲ್ಲಿ ಹುಟ್ಟಿ, ಸಾಯುವ ಅಲೆಗಳು ಜೀವಾತ್ಮಗಳು.

ವರ್ಗ:ತತ್ತ್ವಶಾಸ್ತ್ರ
ಇವಾ ಗಲೆಲೆ ಗ್ರೀನ್

**ಇವಾ ಗಲೆಲೆ ಗ್ರೀನ್** (ಜನನ 6 ಜುಲೈ 1980) ಫ್ರೆಂಚ್ ನಟಿ ಮತ್ತು ಮಾಡೆಲ್.ನಟಿ ಮರ್ಲೆನ್ ಜಾಬರ್ಟ್ರ ಪುತ್ರಿ,2003 ರಲ್ಲಿ ಬೆರ್ನಾರ್ಡೊ ಬೆರ್ಟೊಲುಸಿಯ ಚಿತ್ರ ದಿ ಡ್ರೀಮರ್ಸ್ ಚಿತ್ರದಲ್ಲಿ ಅಭಿನಯಿಸುವ ಮೊದಲು ತಮ್ಮ ವೃತ್ತಿಜೀವನವನ್ನು ರಂಗಮಂದಿರದಲ್ಲಿ ಪ್ರಾರಂಭಿಸಿದರು.ಅವಳು ರಿಡ್ಲೆ ಸ್ಕಾಟ್ರ ಐತಿಹಾಸಿಕ ಮಹಾಕಾವ್ಯದ ಹೆವೆನ್ ಕಿಂಗ್ಡಮ್ನಲ್ಲಿ (2005) ಜೆರುಸಲೆಮ್ನ ರಾಣಿ ಸಿಬಿಲ್ಲಾ ಪಾತ್ರದಲ್ಲಿ ಕಾಣಿಸಿಕೊಂಡಾಗ ಅವರು ಅಂತಾರಾಷ್ಟ್ರೀಯ ಮನ್ನಣೆ ಸಾಧಿಸಿದರು.ಮತ್ತು ಜೇಮ್ಸ್ ಬಾಂಡ್ ಚಿತ್ರ ಕ್ಯಾಸಿನೊ ರಾಯಲ್ (2006) ನಲ್ಲಿ ಬಾಂಡ್ ಗರ್ಲ್ ವೆಸ್ಪರ್ ಲಿಂಡ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.

2006 ರಲ್ಲಿ ಗ್ರೀನ್ಗೆ BAFTA ರೈಸಿಂಗ್ ಸ್ಟಾರ್ ಪ್ರಶಸ್ತಿ ಪಡೆದಿದ್ದಾರೆ.2006 ರಿಂದ ಗ್ರೀನ್ ಸ್ವತಂತ್ರ ಚಲನಚಿತ್ರಗಳಾದ ಕ್ರ್ಯಾಕ್ಸ್ (2009), ವೊಂಬ್ (2010), ಮತ್ತು ಪರ್ಫೆಕ್ಟ್ ಸೆನ್ಸ್ (2011) ನಲ್ಲಿ ನಟಿಸಿದ್ದಾರೆ.ಅವರು ಕಿರುತೆರೆ ಸರಣಿ ಕೆಮ್ಲಾಟ್ (2011) ನಲ್ಲಿ ಕಾಣಿಸಿಕೊಂಡಳು ಮತ್ತು ಟಿಮ್ ಬರ್ಟನ್ನ ಡಾರ್ಕ್ ಶ್ಯಾಡೋಸ್ (2012) ನ ದೊಡ್ಡ-ಪರದೆಯ ರೂಪಾಂತರದಲ್ಲಿ ಏಂಜೆಲಿಕ್ ಬೊಚಾರ್ಡ್ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.2014 ರಲ್ಲಿ ಅವರು 300 ಉತ್ತರಭಾಗ, 300: ರೈಸ್ ಆಫ್ ಎ ಎಂಪೈರ್ (2014), ಮತ್ತು ಫ್ರಾಂಕ್ ಮಿಲ್ಲರ್ಸ್ ಮತ್ತು ರಾಬರ್ಟ್ ರೊಡ್ರಿಗಜ್ನ ಸಿನ್ ಸಿಟಿಯ ಸಿನ್ ಸಿಟಿ, ಎ ಡೇಮ್ ಟು ಕಿಲ್ ಫಾರ್ (2014) ಚಿತ್ರಗಳಲ್ಲಿ ಆರ್ಟೆಮಿಸಿಯಾ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.
ಷೋಟೈಮ್ನ ಭಯಾನಕ ನಾಟಕ ಪೆನ್ನಿ ಡ್ರೇಡ್ಫುಲ್ನಲ್ಲಿ (2014-2016) ಅವರು ವನೆಸ್ಸಾ ಇವ್ಸ್ ಪಾತ್ರದಲ್ಲಿ ಅಭಿನಯಿಸಿದರು.ಈ ಸರಣಿಯಲ್ಲಿನ ಅವರ ಅಭಿನಯವು ಅವಳು 73 ನೇ ಗೋಲ್ಡನ್ ಗ್ಲೋಬ್ ಪ್ರಶಸ್ತಿಗಳಲ್ಲಿ ಟೆಲಿವಿಷನ್ ಸರಣಿ-ನಾಟಕದಲ್ಲಿ ಅತ್ಯುತ್ತಮ ನಟಿಗಾಗಿ ನಾಮನಿರ್ದೇಶನವನ್ನು ಗಳಿಸಿತು.

## ಆರಂಭಿಕ ಜೀವನ
ಇವಾ ಗೇಲೆ ಗ್ರೀನ್ ಅವರು 1980 ರ ಜುಲೈ 6 ರಂದು ತನ್ನ ಸೋದರ ಸಂಬಂಧಿ ಜಾಯ್ ಜೊತೆಯಲ್ಲಿ ಎರಡು ನಿಮಿಷಗಳ ಹಿಂದೆ ಜನಿಸಿದರು.ಅವಳು ನಟಿ ಮತ್ತು ಗಾಯಕಿ ಮಾರ್ಲೆನ್ ಜಾಬರ್ಟ್ಳ  ಮತ್ತು ದಂತವೈದ್ಯ ಮತ್ತು ಸಾಂದರ್ಭಿಕ ನಟ ವಾಲ್ಟರ್ ಗ್ರೀನ್ ರ ಮಗಳು,.ಅವಳ ತಂದೆ ಬ್ರೆಟನ್ ಮತ್ತು ಸ್ವೀಡಿಷ್ ಮೂಲದವರು; ಅವನ ಮೂಲಕ, ಅವರು ಸಂಯೋಜಕ ಪೌಲ್ ಲೆ ಫ್ಲೆಮ್ನ ಮುತ್ತಾ-ಮೊಮ್ಮಗಳು. ಫ್ರೆಂಚ್ ಅಲ್ಜೀರಿಯಾದ ಸ್ಥಳೀಯ ತಾಯಿ, ನಂತರ ಮೆಟ್ರೋಪಾಲಿಟನ್ ಫ್ರಾನ್ಸ್ಗೆ ತೆರಳಿದರು.
ಗ್ರೀನ್ ಯಹೂದಿ,  ಸಿಫರ್ಡಿಕ್ ಯಹೂದಿ ಸಂತತಿಯನ್ನು ಹೊಂದಿರುವ ಅವರ ತಾಯಿ.

ಗ್ರೀನ್  ಫ್ರಾನ್ಸ್ನಲ್ಲಿ ಬೆಳೆದರು ಮತ್ತು ಇಂಗ್ಲಿಷ್-ಮಾತನಾಡುವ ಸಂಸ್ಥೆಯಾದ ಅಮೇರಿಕನ್ ಯೂನಿವರ್ಸಿಟಿ ಆಫ್ ಪ್ಯಾರಿಸ್ಗೆ ನಲ್ಲಿ ವಿದ್ಯಾಭ್ಯಾಸ ಮಾಡಿದರು. ಅವರು ಲಂಡನ್ ಮತ್ತು ಐರ್ಲೆಂಡ್ ನಲ್ಲಿ ಬೆಳೆದರು  ಅವರು ಶಾಲೆಯಲ್ಲಿ ಶಾಂತ ವಿದ್ಯಾರ್ಥಿಯಾಗಿದ್ದರು  ಮತ್ತು ಅವರು ಏಳನೆಯ ವಯಸ್ಸಿನಲ್ಲಿ ಲೌವ್ರೆಗೆ ಭೇಟಿ ನೀಡಿದಾಗ ಈಜಿಪ್ಟಲಜಿಯಲ್ಲಿ ಆಸಕ್ತಿಯನ್ನು ಬೆಳೆಯಿತು 14 ನೇ ವಯಸ್ಸಿನಲ್ಲಿ, ದಿ ಸ್ಟೋರಿ ಆಫ್ ಅಡೆಲೆ ಹೆಚ್. ನಲ್ಲಿ ಇಸಾಬೆಲ್ಲೆ ಅಡ್ಜನಿ ನೋಡಿದ ನಂತರ, ಗ್ರೀನ್ ನಟಿ ಆಗಲು ನಿರ್ಧರಿಸಿದರು.ಗ್ರೀನ್ ಪ್ಯಾರಿಸ್ನ ಸೇಂಟ್ ಪಾಲ್ ಡ್ರಾಮ ಶಾಲೆಯಲ್ಲಿ ತನ್ನ ಅಧ್ಯಯನವನ್ನು ಮುಂದುವರೆಸಿದರು,  ಮತ್ತು ಲಂಡನ್ನ ವೆಬ್ಬರ್ ಡೊಗ್ಲಾಸ್ ಅಕಾಡೆಮಿ ಆಫ್ ಡ್ರಾಮ್ಯಾಟಿಕ್ ಆರ್ಟ್ನಲ್ಲಿ ಅಭಿನಯ ಕೋರ್ಸ್ ಮಾಡಿದರು.   ಈ ಸಮಯದಲ್ಲಿ, ಗ್ರೀನ್ ಪ್ಯಾರಿಸ್ಗೆ ಹಿಂತಿರುಗಿದಳು, ಅಲ್ಲಿ ಅವರು ಅನೇಕ ನಾಟಕಗಳಲ್ಲಿ ಅಭಿನಯಿಸಿದರು.

## ವೃತ್ತಿಜೀವನ 
ಗ್ರೀಸ್ ವೇದಿಕೆಯಲ್ಲಿ ಜಲೋಸಿ ಎನ್ ಟ್ರೋಯಿಸ್ ಫ್ಯಾಕ್ಸ್ನಲ್ಲಿ (2001) ಕಾಣಿಸಿಕೊಂಡಳು, ಇದಕ್ಕಾಗಿ ಅವಳು ಮೋಲಿಯೆರ್ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡಳು.

ಅವಳು ಟರ್ಕರೇಟ್ (2002) ನಲ್ಲಿ ಕಾಣಿಸಿಕೊಂಡಳು.2002 ರಲ್ಲಿ, ನಿರ್ದೇಶಕ ಬರ್ನಾರ್ಡೊ ಬೆರ್ಟೊಲುಸ್ಸಿ ಅವರು ದಿ ಡ್ರೀಮರ್ಸ್ (2003) ಚಿತ್ರದಲ್ಲಿ ಇಸಾಬೆಲ್ಲಾ ಪಾತ್ರಕ್ಕಾಗಿ ನಟಿಸಿದಾಗ ಗ್ರೀನ್ ತನ್ನ ಚಲನಚಿತ್ರದ ಚೊಚ್ಚಲ ಪ್ರವೇಶವನ್ನು ಹೊಂದಿತ್ತು,ದ ಡ್ರೀಮರ್ಸ್ನಲ್ಲಿನ ಅವಳ ಅಭಿನಯವು ರಿಡ್ಲೆ ಸ್ಕಾಟ್ಗೆ ಗ್ರೀನ್ ಅನ್ನು ಕಿಂಗ್ಡಮ್ ಆಫ್ ಹೆವನ್ (2005) ನಲ್ಲಿ ನಟಿಸಲು ಕಾರಣವಾಯಿತು, ಕ್ರುಸೇಡ್ಸ್ ಬಗ್ಗೆ ಅವಳು ಜೆರುಸಲೆಮ್ನ ಸಿಬಿಲ್ಲಾ ಪಾತ್ರದಲ್ಲಿ ಅಭಿನಯಿಸಿದ್ದಳು.

## ಬಾಹ್ಯ ಕೊಂಡಿಗಳು 
* 

## ಉಲ್ಲೇಖಗಳು 
ವರ್ಗ:ಫ್ರೆಂಚ್ ಚಲನಚಿತ್ರ ನಟಿಯರು
ಶ್ಯಾವಿಗೆ

thumb

**ಶ್ಯಾವಿಗೆ** ದಕ್ಷಿಣ ಭಾರತದಲ್ಲಿ, ವಿಶೇಷವಾಗಿ ತಮಿಳುನಾಡು ಮತ್ತು ಕರ್ನಾಟಕದಲ್ಲಿ ಜನಪ್ರಿಯವಿರುವ ಒಂದು ಬಗೆಯ ಅಕ್ಕಿಯಿಂದ ತಯಾರಿಸಿದ ಖಾದ್ಯ. ಶ್ಯಾವಿಗೆಯನ್ನು ಗೋಧಿ, ರಾಗಿ ಇತ್ಯಾದಿಗಳಂತಹ ಇತರ ಆಹಾರ ಧಾನ್ಯಗಳಿಂದಲೂ ತಯಾರಿಸಬಹುದು. ಇವು ಕೂಡ ಜನಪ್ರಿಯವಾಗಿವೆ.

ಶ್ಯಾವಿಗೆಯು ತಿಂಡಿ ಅಥವಾ ರಾತ್ರಿ ಊಟದ ಆಹಾರವಾಗಿ ಜನಪ್ರಿಯವಾಗಿದೆ ಮತ್ತು ಇದನ್ನು ಕಡಿಮೆ ಅಥವಾ ಸ್ವಲ್ಪವೂ ಎಣ್ಣೆ ಬಳಸದೇ ತಯಾರಿಸಬಹುದಾದ್ದರಿಂದ ಸುಲಭವಾಗಿ ಜೀರ್ಣವಾಗುತ್ತದೆ. ಇದನ್ನು ಉಗಿಯಲ್ಲಿ ಬೇಯಿಸಲಾಗುತ್ತದೆ.

ಮನೆಯಲ್ಲಿ ತಯಾರಿಸಿದ ಶ್ಯಾವಿಗೆಯು ಹಲವುವೇಳೆ (ನೀರು ಮತ್ತು ಉಪ್ಪಿನ ಜೊತೆಗೆ) ಶೇಕಡ ೧೦೦ ರಷ್ಟು ಅಕ್ಕಿಯನ್ನು ಹೊಂದಿರುತ್ತದೆ. ಅಂಗಡಿಯಲ್ಲಿ ಖರೀದಿಸಿದ ಒಣ ಅಕ್ಕಿ ಶ್ಯಾವಿಗೆಯು ಹಲವುವೇಳೆ ಮರಗೆಣಸು, ಮೆಕ್ಕೆಜೋಳದ ಹಿಟ್ಟು, ಇತ್ಯಾದಿಗಳಂತಹ ಕೆಲವು ಸಂಯೋಜಕಗಳನ್ನು ಹೊಂದಿರಬಹುದು. ಧಿಡೀರ್ ಅಕ್ಕಿ ನೂಡಲ್ಸ್ ಗೋಧಿ ಗ್ಲೂಟನ್, ಚವಳಿಕಾಯಿ ಅಂಟು, ತಿನ್ನಲರ್ಹ ಪಿಷ್ಟ, ಇತ್ಯಾದಿಯಂತಹ ಇತರ ಸಂಯೋಜಕಗಳನ್ನು ಹೊಂದಿರುತ್ತವೆ. ಕರ್ನಾಟಕದ ದಕ್ಷಿಣ ಭಾಗಗಳಲ್ಲಿ, ಶ್ಯಾವಿಗೆಯನ್ನು ಭಿನ್ನ ಸ್ಥಿರತೆಗಳ ವಿಭಿನ್ನ ಧಾನ್ಯಗಳಿಂದ ತಯಾರಿಸಲಾಗುತ್ತದೆ. ರಾಗಿ ಅಥವಾ ಕಿರುಧಾನ್ಯದಿಂದ ತಯಾರಿಸಲಾದಾಗ ಶ್ಯಾವಿಗೆಯು ಹೆಚ್ಚು ದಪ್ಪವಿರುತ್ತದೆ, ಅಕ್ಕಿ ಅಥವಾ ಗೋಧಿಯಿಂದ ತಯಾರಿಸಲಾದಾಗ ಶ್ಯಾವಿಗೆ ಎಳೆಗಳು ಹೆಚ್ಚು ತೆಳ್ಳಗಿರುತ್ತವೆ.

ಕರ್ನಾಟಕದಲ್ಲಿ ಶ್ಯಾವಿಗೆಯಿಂದ ಬೆಳಿಗ್ಗೆಯ ತಿಂಡಿ ಆಹಾರವನ್ನು ತಯಾರಿಸಲಾಗುತ್ತದೆ. ಇದಕ್ಕೆ ತರಕಾರಿಗಳನ್ನು ಹಾಕಿ ಬೇಯಿಸಲಾಗುತ್ತದೆ. ಸಂಬಾರ ಪದಾರ್ಥಗಳ ಒಗ್ಗರಣೆಯನ್ನು ಕೊಡಲಾಗುತ್ತದೆ, ಜೊತೆಗೆ ಮೇಲೆ ನಿಂಬೆರಸವನ್ನು ಹಿಂಡಲಾಗುತ್ತದೆ. ಶ್ಯಾವಿಗೆಯಿಂದ ಸಿಹಿ ಖಾದ್ಯವಾದ ಪಾಯಸವನ್ನು ತಯಾರಿಸಬಹುದು. ಶ್ಯಾವಿಗೆಯನ್ನು ಹಾಲಿನಲ್ಲಿ ಬೇಯಿಸಿ, ಏಲಕ್ಕಿ ಅಥವಾ ಇತರ ಆಯ್ದ ಸಂಬಾರ ಪದಾರ್ಥಗಳು ಮತ್ತು ಸಕ್ಕರೆಯನ್ನು ಸೇರಿಸಲಾಗುತ್ತದೆ. ಕರ್ನಾಟಕದ ಮಲೆನಾಡು ಪ್ರದೇಶದಲ್ಲಿ, ಅಕ್ಕಿ ಶ್ಯಾವಿಗೆಯನ್ನು ಕೋಳಿಮಾಂಸದ ಕರಿಯೊಂದಿಗೆ ಬಡಿಸಬಹುದು. ರಾಗಿ ಅಥವಾ ಜೋಳದಿಂದ ತಯಾರಿಸಿದ ಶ್ಯಾವಿಗೆಯ ಇತರ ರೂಪಗಳನ್ನು ಸಾದಾ ಆಗಿ ಬಡಿಸಲಾಗುತ್ತದೆ, ಜೊತೆಗೆ ಸಿಹಿ ತೆಂಗಿನ ಹಾಲು ಹಾಗೂ ವಿವಿಧ ತಿನ್ನಲರ್ಹ ಪುಡಿಗಳಂತಹ ಪಕ್ಕ ಮೇಲೋಗರಗಳನ್ನು ನೀಡಲಾಗುತ್ತದೆ. ತಮಿಳುನಾಡಿನಲ್ಲಿ ಅಕ್ಕಿ ಶ್ಯಾವಿಗೆಗೆ ನಿಂಬೆರಸ, ಹುಣಸೆ, ಟೊಮೇಟೊ, ಕೊಬ್ಬರಿ, ಮೊಸರು ಇತ್ಯಾದಿಗಳನ್ನು ಹಲವುವೇಳೆ ಸೇರಿಸಲಾಗುತ್ತದೆ ಮತ್ತು ಸಾಮಾನ್ಯವಾಗಿ ಬಿಸಿ ಇದ್ದಾಗಲೇ ತಿನ್ನಲಾಗುತ್ತದೆ. ಸಾದಾ ಶ್ಯಾವಿಗೆಗೆ ಜನಪ್ರಿಯ ಪಕ್ಕ ಮೇಲೋಗರಗಳೆಂದರೆ ಸಿಹಿ ತೆಂಗಿನ ಹಾಲು, ಬಾಳೆಹಣ್ಣು, ಸಕ್ಕರೆ, ತುಪ್ಪ, ಮೋರ್-ಕುಳಂಬು, ಹಲವಾರು ತರಕಾರಿ ಕೋರ್ಮಾಗಳು ಮತ್ತು ಮಟನ್, ಕೋಳಿಮಾಂಸ, ಅಥವಾ ಮೀನಿನ ಕೋರ್ಮಾ.

ವರ್ಗ:ಖಾದ್ಯ, ತಿನಿಸು
ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟ

ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟ ಭಾರತದಲ್ಲಿನ ಮಾನವ ಹಕ್ಕುಗಳಿಗೆ ಶ್ರಮಿಸುವ ವ್ಯಕ್ತಿ/ಸಂಸ್ಥೆ ಗಳು ಕೂಡಿದ ಒಂದು ಸಾಮಾನ್ಯ ವೇದಿಕೆಯಾಗಿದೆ. ಈ  ಒಕ್ಕೂಟವು ಅಮೆಸ್ಟಿ ಇಂಟರ್ನ್ಯಾಷನಲ್ ಇಂಡಿಯಾ ಸಂಸ್ಥೆಯ ಸಹಯೋಗದೊಂದಿಗೆ ಒಂದು ರಾಷ್ಟ್ರ ಮಟ್ಟದ ವಿಚಾರ ಕಮ್ಮಟವನ್ನು ೨೬ರ ಜೂನ್ ೨೦೦೭ ರಂದು ಹಮ್ಮಿಕೊಂಡಿತ್ತು.  ಮುಂಬೈನ ಮರಾಠಿ ಪತ್ರಕಾರರ ಸಂಘದ ಹಾಲ್ ನಲ್ಲಿ ನಡೆದ ಈ ವಿಚಾರ ಕಮ್ಮಟದಲ್ಲಿ 'ನಕಲಿ ಎನ್ಕೌಂಟರ್ ಹತ್ಯೆಗಳು' ಚರ್ಚೆಯ ವಿಷಯವಾಗಿತ್ತು. 

## ಆಕರಗಳು
* ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟದ ಅಧೀಕೃತ ವೆಬ್ಸೈಟ್.
* ೨೦೧೮ರ ಏಪ್ರಿಲ್ ತಿಂಗಳಿನಲ್ಲಿ ನಡೆದ ಭಾರತ್ ಬಂದ್ ವೇಳೆ ಹಲವಾರು ಜನರ ಮೇಲೆ ಪೊಲೀಸ್  ಹಲ್ಲೆಯಾಗಿದ್ದನ್ನು ಖಂಡಿಸಿ ಬಿಡುಗಡೆಯಾದ ಒಕ್ಕೂಟದ ಹೇಳಿಕೆ.
* ಜಾರ್ಖಂಡ್ ರಾಜ್ಯದಲ್ಲಿನ ಜನಾಂದೋಲನವನ್ನು ಹತ್ತಿಕ್ಕುವ ಉದ್ದೇಶದಿಂದ ಜನರ ಮೇಲಿನ ದಾಳಿ ಕುರಿತು ಸತ್ಯ ವಿಶ್ಲೇಷಣೆಯ ವರದಿ.
* ಭಾರತದಲ್ಲಿನ ಎನ್ಕೌಂಟರ್ ಹತ್ಯೆಗಳ ಕುರಿತಾದ ದಿ ಹಿಂದೂ ದೈನಿಕದ ಆಂಗ್ಲ ವರದಿ.
* ಉಡುಪಿಯಲ್ಲಿ ಜಿಲ್ಲಾ ಸಮಿತಿ ತೆರೆದ ರಾಷ್ಟ್ರೀಯ ಮಾನವ ಹಕ್ಕು ಸಂಸ್ಥೆಗಳ ಒಕ್ಕೂಟ ದಿ ಹಿಂದೂ ದೈನಿಕದ ಆಂಗ್ಲ ವರದಿ.

ವರ್ಗ:ಸಂಘ-ಸಂಸ್ಥೆಗಳು
ಮಹಿಳಾ ಆರೋಗ್ಯ ಸಂರಕ್ಷಣಾ ಕಾಯ್ದೆ

**ಮಹಿಳಾ ಆರೋಗ್ಯ ಸಂರಕ್ಷಣಾ ಕಾಯ್ದೆ** (ಎಚ್.ಆರ್. ೧೨) ಇದು ಯುನೈಟೆಡ್ ಸ್ಟೇಟ್ಸ್ ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್‌ನಲ್ಲಿ ಪರಿಚಯಿಸಲಾದ ಶಾಸನದ ಒಂದು ಭಾಗವಾಗಿದೆ. ಇದು *ರೋಯ್ ವಿ. ವೇಡ್* (೧೯೭೩) ಮತ್ತು *ಪ್ಲಾನ್ಡ್ ಪೇರೆಂಟ್‌ಹುಡ್ ವಿ. ಕೇಸಿ* (೧೯೯೨) ನಲ್ಲಿ ಸ್ಥಾಪಿಸಲಾದ ಗರ್ಭಪಾತದ ಹಕ್ಕುಗಳನ್ನು ವಿಸ್ತರಿಸುವ ಗುರಿಯನ್ನು ಹೊಂದಿದೆ. ಇದನ್ನು ಮೊದಲು ೨೦೧೩ ರಲ್ಲಿ ಕಾಂಗ್ರೆಸ್ ಮಹಿಳೆಯಾದ ಜೂಡಿ ಚು ಪರಿಚಯಿಸಿದರು ಮತ್ತು ಸೆನೆಟರ್ ರಿಚರ್ಡ್ ಬ್ಲೂಮೆಂಟಲ್‌ರವರು ಪ್ರಾಯೋಜಿಸಿದರು. ೧೧೭ ನೇ ಕಾಂಗ್ರೆಸ್‌ನಲ್ಲಿ, ಹೋಲ್ ವುಮೆನ್ಸ್ ಹೆಲ್ತ್ ವಿ ಜಾಕ್ಸನ್ ಮತ್ತು ನಂತರ *ಡಾಬ್ಸ್ ವರ್ಸಸ್ ಜಾಕ್ಸನ್ ವುಮೆನ್ಸ್ ಹೆಲ್ತ್ ಆರ್ಗನೈಸೇಶನ್‌ಗೆ* ಪ್ರತಿಕ್ರಿಯೆಯಾಗಿ ಕಾಯಿದೆಯನ್ನು ಪುನಃ ಪರಿಚಯಿಸಲಾಯಿತು. ಸೆಪ್ಟೆಂಬರ್ ೨೦೨೧ ರಲ್ಲಿ, ಇದು ಹೌಸ್ ಆಫ್ ರೆಪ್ರೆಸೆಂಟೇಟಿವ್ಸ್ ಅನ್ನು ೨೧೮–೨೧೧ ಮತಗಳಿಂದ ಅಂಗೀಕರಿಸಿತು ಮತ್ತು ಜುಲೈ ೨೦೨೨ ರಲ್ಲಿ, ೨೧೯–೨೧೦ ಮತಗಳಿಂದ ಅಂಗೀಕರಿಸಿತು. ಆದರೆ, ಇದು ಫೆಬ್ರವರಿ ೨೦೨೨ ರಲ್ಲಿ, ೪೬–೪೮ ಮತಗಳಿಂದ ಸೆನೆಟ್‌ನಲ್ಲಿ ಸೋತಿತು. 

ಭ್ರೂಣದ ಕಾರ್ಯಸಾಧ್ಯತೆಗೆ ಮುಂಚಿತವಾಗಿ ಅಥವಾ ಭ್ರೂಣದ ಕಾರ್ಯಸಾಧ್ಯತೆಯ ನಂತರ, ತಾಯಿಯ ಜೀವ ಅಥವಾ ಆರೋಗ್ಯವು ಅಪಾಯದಲ್ಲಿರುವಾಗ ರಾಜ್ಯ ಮತ್ತು ಸ್ಥಳೀಯ ಸರ್ಕಾರಗಳು ಗರ್ಭಪಾತವನ್ನು ನಿಯಂತ್ರಿಸುವುದನ್ನು ತಡೆಯುವುದು ಮತ್ತು ಅಂತಹ ನಿರ್ಬಂಧಗಳಲ್ಲಿ ರಾಜ್ಯದ ಹಿತಾಸಕ್ತಿಯನ್ನು ತೋರಿಸದ ಹೊರತು ಗರ್ಭಪಾತ ಸೇವೆಗಳಿಗೆ ಪ್ರವೇಶವನ್ನು ನಿರ್ಬಂಧಿಸದಂತೆ ಸರ್ಕಾರವನ್ನು ತಡೆಯುವುದು ಮಸೂದೆಯ ಪ್ರಮುಖ ಅಂಶಗಳಲ್ಲಿ ಸೇರಿವೆ. ಉಲ್ಲಂಘನೆಗಳನ್ನು ನ್ಯಾಯಾಂಗ ಇಲಾಖೆ ತನಿಖೆ ಮಾಡುತ್ತದೆ ಮತ್ತು ಕಾನೂನು ಕ್ರಮ ಜರುಗಿಸುತ್ತದೆ.

## ಶಾಸಕಾಂಗದ ಇತಿಹಾಸ
ಜುಲೈ ೧೦, ೨೦೨೪ ರಂತೆ:

## ಇದನ್ನೂ ನೋಡಿ
* ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಗರ್ಭಪಾತ
* ಯುನೈಟೆಡ್ ಸ್ಟೇಟ್ಸ್ ಗರ್ಭಪಾತ-ಹಕ್ಕುಗಳ ಚಳವಳಿ

## ಉಲ್ಲೇಖಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಕಢಿ ಚಾವಲ್

**ಕಢಿ ಚಾವಲ್** ಭಾರತದ ಒಂದು ಜನಪ್ರಿಯ, ಅಕ್ಕಿ ಆಧಾರಿತ ಖಾದ್ಯ. ಈ ಆಹಾರದ ಹಲವಾರು ರೂಪಗಳಿವೆ ಮತ್ತು ದೆಹಲಿ, ಹರಿಯಾಣಾ, ಉತ್ತರ ಪ್ರದೇಶ, ಬಿಹಾರ್, ಪಂಜಾಬ್, ರಾಜಸ್ಥಾನ ಹಾಗೂ ಗುಜರಾತ್‍ನಂತಹ ರಾಜ್ಯಗಳಲ್ಲಿ ಕಾಣಬಹುದು. ಈ ಖಾದ್ಯವು ಬೇಸನ್ (ಕಡಲೆ ಹಿಟ್ಟು), ಮೊಸರು ಮತ್ತು ಸಂಬಾರ ಪದಾರ್ಥಗಳನ್ನು ಹೊಂದಿರುತ್ತದೆ.

## ಉಲ್ಲೇಖಗಳು
ವರ್ಗ:ಖಾದ್ಯ, ತಿನಿಸು
ಆಕಾಂಕ್ಷ ಭಾರ್ಗವ

ಆಕಾಂಕ್ಷಾ ಭಾರ್ಗವ (ಜನನ ೧೯೮೫) ಇವರು ಭಾರತೀಯ ವಾಣಿಜ್ಯೋದ್ಯಮಿ, ಪ್ರಸ್ತುತ ಭಾರತದಲ್ಲಿ ದೊಡ್ಡ ಪ್ರಮಾಣದ ಸ್ಥಳಾಂತರ ವ್ಯವಹಾರವನ್ನು ನಡೆಸುತ್ತಿರುವ ಏಕೈಕ ಮಹಿಳೆಯಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಗುರಗಾಂವ್ನನಲ್ಲಿ ಪಿಎಂರೆಲೋಕೇಶನ್ಸ್ ಪ್ರೈವೇಟ್ರೆ ಲೋಕೇಶನ್ಸ್ ಪ್ರೈವೇಟ್.  (ಪಿಎಂಆರ್)ನ ಅಧ್ಯಕ್ಷರಾಗಿ ಜೊತೆಗೆ ಸಿಇಒ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.     
 
## ಬಾಲ್ಯ ಜೀವನ ಮತ್ತು ಶಿಕ್ಷಣ
ಬಾಲ್ಯ ಜೀವನ ಮತ್ತು ಶಿಕ್ಷಣ ಭಾರ್ಗವರವರು ಜನಿಸಿದ್ದು ಕೋಲ್ಕತ್ತಾದಲ್ಲಿ, ನಂತರ ೧೯೯೨ ರಲ್ಲಿ ಅವರು ದೆಹಲಿ|[ದೆಹಲಿಗೆ] ಹೋದರು. ಇವರು ಪ್ರಾಥಮಿಕ ಶಿಕ್ಷಣವನ್ನು ದೆಹಲಿಯ ವಸಂತ್ ವಿಹಾರ್ನಲ್ಲಿರುವ ಟಾಗೋರ್ ಇಂಟರ್ನ್ಯಾಷನಲ್ ಶಾಲೆಯಲ್ಲಿ, ಕಾಲೇಜು ಶಿಕ್ಷಣವನ್ನು ಹಿಂದು ಕಾಲೇಜಿನಿಂದ ಪಡೆದು ಬಿ.ಕಾಂ ಪದವಿಯನ್ನು ಪೂರ್ಣಗೊಳಿಸಿದರು. ನಂತರದ ದಿನಗಳಲ್ಲಿ ಉನ್ನತ ಶಿಕ್ಷಣಕ್ಕಾಗಿ ಸಿಂಗಪೂರ್ ಮತ್ತು ದುಬೈಗೆ ತೆರಳಿ ಪಿ ಜೈನ್ ಸ್ಕೂಲ್ ಆಫ್ ಗ್ಲೋಬಲ್ ಮ್ಯಾನೇಜ್ಮೆಂಟ್, ಸಿಂಗಾಪುರ್ ಮತ್ತು ದುಬೈನ ಮಾರ್ಕೆಟಿಂಗ್ನಲ್ಲಿ ತನ್ನ ಸ್ನಾತಕೋತ್ತರ ಎಂಬಿಎ ಪದವಿಯನ್ನು ಪೂರೈಸಿದರು.

## ಔದ್ಯೋಗಿಕ ಜೀವನ
ಔದ್ಯೋಗಿಕ ಜೀವನ ಭಾರ್ಗವರವರು ೨೦೦೭,ಎಪ್ರಿಲ್ ೩೦, ರಂದು ಪಿಎಂಆರ್ ಗೆ ಸೇರಿದರು. ಪ್ರಾರಂಭದಲ್ಲಿ ಅಂತರಾಷ್ಟ್ರೀಯ ಮಾರಾಟದಲ್ಲಿ ವ್ಯವಸ್ಥಾಪಕರಾಗಿ,ನಂತರದ ದಿನಗಳಲ್ಲಿ ಕಂಪೆನಿಗಾಗಿ ಸಾಂಸ್ಥಿಕ ಮಾರಾಟ, ಮಾರುಕಟ್ಟೆ, ಕಾರ್ಯಾಚರಣೆಗಳು ಮತ್ತು ಇತರ ವರ್ಟಿಕಲ್ಗಳನ್ನು ನಿರ್ವಹಿಸಲು ಮುಂದಾದರು.೨೦೧೨ ರಲ್ಲಿ ಸಿಇಓ ಆಗಿ ಬಡ್ತಿ ಪಡೆದರು. ಜೊತೆಗೆ ೨೦೧೫ ರಲ್ಲಿ ಅವರು ಸಣ್ಣ ಮತ್ತು ಮಧ್ಯಮ ಎಂಟರ್ಪ್ರೈಸ್ವಿಭಾಗದಲ್ಲಿ ನೀಡುವ ಬ್ಯುಸಿನೆಸ್ ಟುಡೇ ಪ್ರಶಸ್ತಿಗಳಿಂದ **ಅತ್ಯುತ್ತಮ ಮಹಿಳಾ ನಾಯಕಿ** ಪ್ರಶಸ್ತಿಯನ್ನು ಪಡೆದಿದ್ದಾರೆ. ಇಂಡಿಯನ್ ಸ್ಕೂಲ್ ಆಫ್ ಬ್ಯುಸಿನೆಸ್ (ಐಎಸ್ಬಿ) ಮೂಲಕ ಪಿಎಂಆರ್ ಪರವಾಗಿ ಸಲ್ಲಿಸಿದ ಉದ್ಯಮಶೀಲತಾ ವರದಿಯ ಬಗ್ಗೆ ಅವರು ನೀಡಿದ ಕೊಡುಗೆಯಿಂದ ಗುರುತಿಸ್ಪಟ್ಟಿದ್ದಾರೆ.ಜೊತೆಗೆ ಪಿಎಐಮ್ಎ ಮತ್ತು ಐಎಮ್ ಮಂಡಳಿಯ ಚುನಾಯಿತ ಸದಸ್ಯರಾಗಿದ್ದಾರೆ. ಇವರು ಹೈದರಾಬಾದ್, ಪುಣೆ, ಅಹಮದಾಬಾದ್, ಮುಂಬೈ ಮತ್ತು ಚೆನ್ನೈಗಳಲ್ಲಿ ಕಂಪನಿಯ ಹೊಸ ಶಾಖೆಗಳನ್ನು ಆರಂಭಿಸಿದ್ದಾರೆ.ಹಾಗೂ ಕಂಪನಿಯ ಸಂಖ್ಯೆಗಳು, ಜಾಗತಿಕ ಒಪ್ಪಂದಗಳು ಜನಸಂಖ್ಯೆಗೆ ಅನುಗುಣವಾಗಿ ಬೆಳೆಯಲು ಕಾರಣಕರ್ತರಾಗಿದ್ದಾರೆ. ಪಿಮ್ಆರ್ ನ ಸಿಇಓ ಆಗಿರುವ ಅವದಿಯಲ್ಲಿ, ಕಂಪನಿಯ ಆದಾಯವು ೨೦೧೦ ರಲ್ಲಿ ೨ ಕೋಟಿ ರೂಪಾಯಿಗಳಾಗಿದ್ದು, ೨೦೧೫ ರಲ್ಲಿ ಸುಮಾರಿಗೆ ೪೬ ಕೋಟಿ ರೂಪಾಯಿಗಳಿಗೆ ಏರಿ ಹೆಚ್ಚಾಗಿ ಕೋಟಿ,ಕೋಟಿ ಲಾಭ ಗಳಿಸಿದೆ. ಈ ಉದ್ಯಮದ ಜೊತೆಗೆ ಬರಹವನ್ನು ಮೈಗೂಡಿಸಿಕೊಂಡಿದ್ದು ಶಿಕ್ಷಣ ಪೋರ್ಟಲ್ ಎಜುಕೇಶನ್,ಮೈಂಡ್ವೈರ್ ಬಿಸಿನೆಸ್. ಮತ್ತು ಇಂಡೋ-ಜರ್ಮನ್ ಚೇಂಬರ್ ಆಫ್ ಕಾಮರ್ಸ್ಗಾಗಿ ಲೇಖನಗಳನ್ನು ಬರೆದಿದ್ದಾರೆ.

## ಪ್ರಶಸ್ತಿ ಮತ್ತು ಗೌರವಗಳು
ವುಮೆನ್ ಆಫ್ ವರ್ತ್ ಪ್ರಶಸ್ತಿ- ಔಟ್ ಲುಕ್ ಉದ್ಯಮ ನಿಯತಕಾಲಿಕೆಯಿಂದ ಪಡೆದ್ದಾರೆ.
ಉತ್ತಮ ಮಹಿಳಾ ನಾಯಕಿ-ಬ್ಯುಸಿನೆಸ್ ಟುಡೆ ಎಸ್ಎಂಇ ಅವಾರ್ಡ್ಸ್ ೨೦೧೫ ರಲ್ಲಿ ಲಭಿಸಿದೆ.
ವರ್ಷದ ಮಹಿಳಾ ವಾಣಿಜ್ಯೋದ್ಯಮಿ - ಫ್ರ್ಯಾಂಚೈಸ್ ಇಂಡಿಯಾ ಅವಾರ್ಡ್ಸ್ ೨೦೧೬ ರಲ್ಲಿ ಲಭಿಸಿದೆ.
'**ಎಫ್ಬಿಬಿ ಪೀಪಲ್ ಮ್ಯಾನೇಜ್ಮೆಂಟ್ ಅಪ್ರೋಚ್**'೨೦೧೭ ಪ್ರಶಸ್ತಿ ಎಸ್ಪಿಜೆಐಮ್ಆರ್ ಫ್ಯಾಮಿಲಿ ಮ್ಯಾನೇಜ್ಡ್ ಬಿಸಿನೆಸ್ ನಿಂದ ಪಡೆದಿದ್ದಾರೆ.
೭ ನೇ ವಾರ್ಷಿಕ ವಾಣಿಜ್ಯೋದ್ಯಮಿ ಭಾರತ ಪ್ರಶಸ್ತಿಗಳಲ್ಲಿ '**ಸರ್ಚ್ ಬಿಜಿನೆಸ್ನಲ್ಲಿ ವರ್ಷದ ವಾಣಿಜ್ಯೋದ್ಯಮಿ - ಎಸ್ಸಿಎಂ ಮತ್ತು ಲಾಜಿಸ್ಟಿಕ್ಸ್**' ಗೆ ನಾಮನಿರ್ದೇಶನರಾಗಿದ್ದಾರೆ.

## ಉಲ್ಲೇಖಗಳು
ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು
೪.↑ packers-and-movers-bangalore-charges/local-relocation-charges/domestics-relocation-charges/bike-and-car-relocation-charges.
ಸುಕ್ರಜ್ಜಿ

ನಾಡೋಜ **ಸುಕ್ರಿ ಬೊಮ್ಮ ಗೌಡ** ಅಥವಾ **ಸುಕ್ರಜ್ಜಿ** ಓರ್ವ ಪದ್ಮಶ್ರೀ ಪುರಸ್ಕ್ರತ ಜಾನಪದ ಗಾಯಕಿ. ಸುಕ್ರಜ್ಜಿಗೆ ಸುಮಾರು ೫೦೦೦ ಹಾಲಕ್ಕಿ ಹಾಡುಗಳು ಕಂಠಪಾಟವಾಗಿವೆ ಮತ್ತು ಅವುಗಳಲ್ಲಿ ಹಲವು ನೂರು ವರ್ಷಕ್ಕಿಂತಲೂ ಹಳೆಯದಾಗಿದೆ. ಕರ್ನಾಟಕ ಜಾನಪದ ಅಕಾಡೆಮಿ ಸುಕ್ರಜ್ಜಿಯವರ ಹಾಡುಗಳನ್ನು ಪುಸ್ತಕ ರೂಪದಲ್ಲಿ ಸಂಗ್ರಹಿಸಿಟ್ಟಿದೆ. ಅಲ್ಲದೇ ಕಾರವಾರದಲ್ಲಿನ ಅಖಿಲ ಭಾರತ ರೇಡಿಯೋ ಕೂಡಾ ಅವರ ಹಾಡುಗಳನ್ನು ಧ್ವನಿಮುದ್ರಣ ಮಾಡಿದೆ ಮತ್ತು ಅವುಗಳನ್ನು ಅದರ ಗ್ರಂಥಾಲಯದಲ್ಲಿ ಸಂರಕ್ಷಿಸಲಾಗಿದೆ.

## ಜೀವನ
ಅಂಕೋಲಾ ತಾಲ್ಲೂಕಿನ ಸಿರಕುಳಿಯ ದೇವಿ ಮತ್ತು ಸುಬ್ಬ ಎಂಬ ದಂಪತಿಗೆ ನಾಲ್ಕು ಗಂಡು ಮತ್ತು ಎರಡು ಹೆಣ್ಣು ಮಕ್ಕಳು. ಇವರಲ್ಲಿ ನಾಲ್ಕನೇಯವರು ಸುಕ್ರಜ್ಜಿ. ಇವರು ೧೯೪೨ರಲ್ಲಿ ಜನಿಸಿದರು.

## ತಾರ್ಲೆ ಕಲಾತಂಡ 
ಸುಕ್ರಜ್ಜಿಯ ತಾರ್ಲೆ ಕುಣಿತ ಪ್ರದರ್ಶನಕ್ಕೆ ೨-೩ ದಶಕಗಳ ಕಾಲ ಹೆಗಲು ಕೊಟ್ಟು, ಸಾಕ್ಷರತಾ ಆಂದೋಲನ, ಸಾರಾಯಿ ನಿಷೇಧ ಆಂದೋಲನ, ಉಳುವವನೇ ಹೊಲದೊಡೆಯ, ಪರಿಶಿಷ್ಟ ಜಾತಿ ಗುರುತಿಸುವಿಕೆಯಂತಹ ಚಳವಳಿಗಳಿಗಾಗಿ, ದಿಲ್ಲಿ, ಕೇರಳ, ಕನ್ಯಾಕುಮಾರಿ, ಬೆಂಗಳೂರು, ಮೈಸೂರು, ಬೆಳಗಾಂವ ಸೇರಿದಂತೆ ದೇಶಾದ್ಯಂತ ಸಂಚರಿಸಿದವರು ೧೦-೨೦ ಮಹಿಳೆಯರ ಗುಂಪು.  ಕಲಾತಂಡದ ಕಲಾವಿದೆಯರು: ಪಾರ್ವತಿ ಹೊಸಬು ಗೌಡ, ದೇವಿ ತೋಕು ಗೌಡ, ಸುಮಿತ್ರಾ ಸುರೇಶ ಗೌಡ, ನುಗ್ಗಿ ಗಣೇಶ ಗೌಡ, ಸಣ್ಣು ಲಿಂಗಾ ಗೌಡ, ಕುಚಲಿ ಮಾಣಿ ಗೌಡ, ನೀಲಮ್ಮ ಬೇಡು ಗೌಡ, ಸುಶೀಲ ಬೀರ ತಂದೆ ಸುಕ್ತು ಗೌಡ, ಗೌರಿ ಅನಂತ ಗೌಡ, ಸೋಮಿ ಮಂಗು ಗೌಡ, ನಾಗಮ್ಮ ಸುಕ್ತು ಗೌಡ, ಕೊಯ್ದು ಮನೆ ತಾಯಿ ಗಂಗೆ ಸಣ್ಣು ಬುದ್ದು ಗೌಡ, ಲಲಿತ ಬೀಮ ಗೌಡ, ಸೋಮು ಗೌಡ, ಆಯಿ ಕರಿಯಾ ಗೌಡ ಮತ್ತು ಚೋಮಿ ಹನಮಾಗೌಡ.

## ಮದ್ಯಪಾನ ವಿರೋಧಿ ಆಂದೋಲನ 
ಕುಡಿತದ ವ್ಯಸನದಿಂದ ಸಂಭವಿಸಿದ ಗಂಡನ ಸಾವಿನಿಂದ ಧೃತಿಗೆಡದ ಸುಕ್ರಜ್ಜಿಯು ೧೯೯೦ರ ದಶಕದಲ್ಲಿ ಮದ್ಯ ವಿರೋಧಿ ಆಂದೋಲನವನ್ನು ನಡೆಸಿದರು.  ಉತ್ತರ ಕನ್ನಡ ಜಿಲ್ಲೆಯಲ್ಲಿ, ಹೊನ್ನಾವರದ ಡಾ. ಕುಸುಮ ನೇತೃತ್ವದಲ್ಲಿ ನವಸಾಕ್ಷರ ಮಹಿಳೆಯರು ಕಾನೂನುಬದ್ದ ಮದ್ಯಪಾನ ವಿರೋಧಿ ಚಳವಳಿ ನಡೆಯಿತು. ಆಗ ಅಮ್ಮಾಬಾಯಿ, ಕರಿಯಮ್ಮ ಭುವನೇಶ್ವರಿ ಅಳಗೋಡ ಮತ್ತು ಕುಸುಮ ಮುಂತಾದವರನ್ನು ಕಾರವಾರದ ಜೈಲಿಗೆ ಹಾಕಲಾಗಿತ್ತು. ಅವರ ಬೆಂಬಲಕ್ಕೆ ಸುಕ್ರಿ ನೇತೃತ್ವದಲ್ಲಿ ಬಡಗೇರಿಯ ಹಾಲಕ್ಕಿ ಒಕ್ಕಲತಿಯರ ತಾರ್ಲೆ ಕಲಾತಂಡವು  ಜಿಲ್ಲಾ ಕೇಂದ್ರವಾದ ಕಾರವಾರಕ್ಕೆ ಧಾವಿಸಿತು. ಕುಮಟಾ, ಸಿರ್ಸಿ, ಸಿದ್ಧಾಪುರ, ಕಾರವಾರ ಪಟ್ಟಣಗಳಲ್ಲದೆ, ಹಲವು ಹಳ್ಳಿಗಳಲ್ಲಿಯೂ ನಡೆದ ಚಳುವಳಿಗಳಿಗೆ ಇವರ  ತಾರ್ಲೆ ಕಲಾತಂಡ ಮುಂಚೂಣಿಯಲ್ಲಿ ನಿಂತು ಹುರಿದುಂಬಿಸುತ್ತಿದ್ದರು. ಬೆಳಗಾಂವನ ಡಿ. ಸಿ. ಯವರಿಗೂ ಅರ್ಜಿ ನೀಡಿದರು.  ಈ ಆಂದೋಲನವು ಹಳ್ಳಿಯ ಸ್ಥಳೀಯ ಸಾರಾಯಿ ಮಳಿಗೆಗಳ ಮುಚ್ಚುವಿಕೆಗೆ ಕಾರಣವಾಯಿತು.

## ಮರಣ 
೧೩ ಫ಼ೆಬ್ರವರಿ ೨೦೨೫, ಗುರುವಾರ ನಸುಕಿನಲ್ಲಿ ಸ್ವಗೃಹದಲ್ಲಿ ನಿಧನರಾದರು

## ಪ್ರಶಸ್ತಿಗಳು
## ಉಲ್ಲೇಖಗಳು 
ವರ್ಗ:ಗಾಯಕಿ